title: Lars Jonsson (jääkiekkoilija)

text: Boston Bruins varasi Jonssonin koko varaustilaisuuden seitsemäntenä pelaajana ja toisena puolustajana kesällä . Hän ei kuitenkaan siirtynyt Pohjois-Amerikkaan kuuteen seuraavaan kauteen. Jonsson jatkoi kaudella 2000–2001 Elitserien-pelejään Leksandissa, jossa tulokaskausi toi 31 runkosarjaottelussa tehot 2+1=3. Hän vahvisti myös Leksandin J20-joukkuetta kevään 2001 pudotuspeleissä, jotka päättyivät J20 SuperElitin hopeaan. Leksandin miesten joukkue kuitenkin putosi kaudeksi 2001–2002 HockeyAllsvenskaniin. Jonsson oli kuitenkin taas keväällä 2002 nostamassa joukkuetta takaisin Elitserieniin. Kaudella 2002–2003 hänen peliaikansa Elitserienissä jäi vähäiseksi ja Jonsson haki pelituntumaa yhteensä 13 ottelun verran HockeyAllsvenskanin IF Björklövenistä ja IFK Arboga IK:sta. Kaudella 2003–2004 hän murtautui Elitserieniin ja teki 50 runkosarjaottelussa tehot 3+9=12, mutta Leksand kuitenkin putosi taas keväällä 2004 HockeyAllsvenskaniin.


title: Lars Jonsson (jääkiekkoilija)

text: Kauden 2004–2005 Jonsson pelasi Timrå IK:ssa ja kaudeksi 2005–2006 hän siirtyi yksivuotisella sopimuksella HV71:een. Jonsson teki siellä läpimurtonsa ja Elitserienin yhden kauden piste-ennätyksensä tekemällä 53 ottelussa tehot 11+16=27. Hän oli liigan puolustajien pistepörssissä neljäs ja HV71:n kolmanneksi tehokkain puolustaja Per Gustafssonin ja Fredrik Olaussonin jälkeen. Heidän edellään puolustajien pistepörssissä oli vain Mora IK:n Ross Lupaschuk.


title: Lars Jonsson (jääkiekkoilija)

text: Jonsson teki heinäkuussa 2006 kaksivuotisen tulokassopimuksen NHL-joukkue Philadelphia Flyersin kanssa. Hän pelasi molemmat sopimuskautensa lähinnä farmijoukkue Philadelphia Phantomsissa, AHL:ssä, mutta kaudella 2006–2007 Jonsson pelasi myös kahdeksan NHL-ottelua tehden kaksi syöttöpistettä. Hän palasi kaudeksi 2008–2009 kotimaahansa ja teki toukokuussa 2008 kaksivuotisen sopimuksen Brynäs IF:n kanssa. Jonssonista tuli joukkueen varakapteeni ja hoiti virkaa kolme kautta. Hän oli kaudella 2008–2009 tehoilla 9+12=21 joukkueen tehokkain puolustaja. Kaudella 2009–2010 Jonsson pelasi loukkaantumisen takia vain kahdeksan ottelua.


title: Lars Jonsson (jääkiekkoilija)

text: Helmikuussa 2010 Jonsson teki kolmivuotisen jatkosopimuksen Brynäsin kanssa. Hän voitti kaudella 2010–2011 13 osumallaan Elitserienin puolustajien maalipörssin. Kuadne 2011–2012 Jonsson voitti Ruotsin-mestaruuden.


title: Lars Jonsson (jääkiekkoilija)

text: Jonsson voitti alle 18-vuotiaiden MM-pronssia vuonna 2000. Hän pelasi myös alle 20-vuotiaiden MM-kilpailuissa vuonna 2002.


title: Lars Jonsson (jääkiekkoilija)

text: Jonssonin isoveli Anders on pelannut puolustajana alemmissa sarjoissa.


title: Lars Jonsson

text: Lars Jonsson voi tarkoittaa seuraavia henkilöitä:


title: XCF

text: XCF () on GIMP-kuvankäsittelyohjelman oletustiedostomuoto. Se tukee jokaisen tason tallentamista, nykyisen työkalun valintaa ja läpinäkyvyyttä.


title: XCF

text: GIMPin eri versioiden XCF-tiedostomuotojen toiminnassa voi olla eroja. Esimerkiksi GIMP 2.0:n XCF tukee tekstitasojen tallentamista, mutta GIMP 1.2:n ei. GIMPillä pystyy tallentamaan kuvia myös muihin tiedostomuotoihin, joista tunnetuimpia ovat JPEG, PNG ja GIF.


title: Sigma-kilta

text: Sigma-kilta ry on Oulun yliopistossa toimiva matematiikan ja fysiikan opiskelijoiden ainejärjestö, johon kuuluu noin 600 jäsentä. Sen tehtäviin kuuluvat opiskelijoiden edunvalvonta, virkistystoiminta sekä opetuksen kehittäminen yhdessä yliopiston matemaattisten ja fysikaalisten tieteiden laitosten kanssa.


title: Sigma-kilta

text: Sigma-kilta on perustettu syksyllä 1959, jolloin killan ensimmäiseksi puheenjohtajaksi valittiin Erkki Ravola. Yhdistysrekisteriin Sigma-kilta ry merkittiin 22. helmikuuta 1966.


title: Käkisaari

text: Käkisaari on Oulujärvessä sijaitseva ja Kajaanin kaupunkiin kuuluva saari, jonka pinta-ala on noin 20 neliökilometriä. Saarella on lähes 20 ympärivuotisessa käytössä olevaa asuintaloa, sekä noin 150 kesämökkiä ja loma-asuntoa. Perimätiedon mukaan Käkisaari oli ennen niemi, kunnes venäläiset kaivoivat isonvihan aikana 1700-luvun alussa tai jo 1600-luvulla kanavan, joka on saanut nimen Önkkörin kanava, ja niemestä tuli saari.


title: Käkisaari

text: Kanava on sittemmin, noin 1950-luvulta alkaen, kasvanut paikoin täysin umpeen, eikä siitä enää pääse läpi soutamallakaan. Hankkeita kanavan avaamiseksi on ollut virellä pitemmän aikaa.


title: Purppura (täsmennyssivu)

text: Purppura voi tarkoittaa seuraavia:


title: Rio Haryanto

text: Rio Haryanto (s. 22. tammikuuta 1993 Surakarta, Keski-Jaava, Indonesia) on indonesialainen rata-autoilija.


title: Rio Haryanto

text: Hän kilpaili vuodet 2012–2015 GP2-sarjassa sijoittuen viimeisellä kaudellaan sarjan neljänneksi. Vuonna 2016 Haryanto kilpaili Formula 1 -sarjassa Manor Racing -tallissa.


title: Rio Haryanto

text: Haryanto aloitti autourheilu-uransa vuonna 2008 kilpailemalla Aasian Formula Renault -sarjassa. Hän voitti kolme kilpailua ja sijoittui loppupisteissä kolmanneksi. Vuonna 2009 Haryanto kilpaili Formula BMW Pacific -sarjassa Team Meritus -tallissa voittaen sarjan mestaruuden. Hän kilpaili myös Australian F3-sarjassa voittaen yhden kilpailun. Vuonna 2010 Haryanto kilpaili GP3-sarjassa Manor Motorsport tiimissä. Hän voitti yhden kilpailun ja saavutti yhden kakkos ja kolmossijan. Yhteispisteissä hän sijoittui viidenneksi. Haryanto jatkoi GP3-sarjassa kaudella 2011. Hän saavutti kaksi voittoa kauden aikana ja sijoittui sarjan seitsemänneksi. Haryanto kilpaili samana vuonna myös Auto GP -sarjassa DAMS-tallissa. Hän voitti yhden kilpailun ja sijoittui sarjan seitsemänneksi.


title: Rio Haryanto

text: Kaudella 2012 Haryanto siirtyi GP2-sarjaan ajaen Carlin-tallissa. Hänestä tuli näin ollen ensimmäinen indonesialainen, joka on ajanut GP2-tasolla. Hän saavutti yhden paalupaikan ja 38 pistettä sijoittuen sarjan 14:nneksi. Vuonna 2013 Haryanto jatkoi GP2:ssa ja vaihtoi Barwa Addax Teamiin. Hän saavutti yhden kakkossijan ja 22 pistettä sijoittuen 19:nneksi. Vuonna 2014 Haryanto siirtyi Caterham Racing -talliin saavuttaen yhden kolmossijan ja 28 pistettä sijoittuen sarjan 15:nneksi. Vuonna 2015 Haryanto vaihtoi jälleen tallia ja siirtyi Campos Racing -tallin kuljettajaksi. Hän ajoi voittoon Bahrainin, Itävallan ja Britannian sprinttikilpailuissa. Hän sijoittui lopulta sarjassa neljänneksi.


title: Rio Haryanto

text: Marraskuussa 2010 Haryanto testasi Virginin F1-autoa Abu Dhabin nuorten kuljettajien testeissä ollen historian ensimmäinen indonesialainen joka on ajanut F1-autoa. Vuonna 2015 Haryanto testasi Manorin F1-autoa Abu Dhabissa. Helmikuussa 2016 Manor-talli vahvisti Haryanton kilpakuljettajakseen kaudelle 2016. Hänestä tuli kaikkien aikojen ensimmäinen indonesialainen F1-kuljettaja.


title: Rio Haryanto

text: Kauden avausosakilpailu jäi kuitenkin Haryanton osalta kesken mekaanisen vian takia. Saksan osakilpailun jälkeen hänet korvattiin loppukaudesta Esteban Oconilla, koska Haryanto ei saanut sponsorirahoja toimitettua Manorille. Haryanto jäi kauden aikana ilman pisteitä ollen parhaimmillaan 15:s Monacon osakilpailussa. Haryanto nimitettiin Manorin testi- ja varakuljettajaksi loppukauden ajaksi.


title: Fernando de Abreu

text: Fernando de Abreu Ferreira, käytetään usein nimeä Fernando de Abreu, (s. 3. lokakuuta 1984 São Paulo, São Paulo, Brasilia) on brasilialainen jalkapalloilija, pelipaikaltaan keskuspuolustaja. Hän edustaa Veikkausliigassa pelaavaa IFK Mariehamnia. Hänellä on myös Italian kansalaisuus.


title: Palkki (heraldiikka)

text: Palkki on heraldinen airutkuvio, joka kulkee kilven oikeasta yläkulmasta vasempaan alakulmaan. Tyypillisesti palkin leveys on noin kolmasosa koko kilven leveydestä. Selkeästi kavennettua palkkia kutsutaan jänteeksi, ja jos niitä on useita lähekkäin, niistä voidaan käyttää nimitystä tyyliin kaksois-/kolmoisjänne.


title: Palkki (heraldiikka)

text: Palkki yltää aina kilven reunasta reunaan; jos palkin kumpikaan pää ei yllä kilven reunaan saakka, palkkia kutsutaan irtonaiseksi tai yksinkertaisesti irtopalkiksi.


title: Palkki (heraldiikka)

text: Mikäli heraldinen kuvio on määritelty palkittaiseksi, se on asetettu palkin suuntaisesti.


title: Palkki (heraldiikka)

text: Vastapalkki on muutoin palkin kaltainen mutta suunnaltaan vastakkainen vasemmasta yläkulmasta oikeaan alakulmaan. Sen kavennettua versiota kutsutaan vastaavasti vastajänteeksi.


title: Päiväeläin

text: Päiväeläin tarkoittaa eläintä, joka nukkuu yöllä ja valvoo päivällä. Yöeläimet ovat puolestaan aktiivisia öisin ja hämäräeläimet hämärän aikaan iltaisin ja aamuisin.


title: Paalu (heraldiikka)

text: Paalu on heraldinen airutkuvio. Tyypillisesti paalun leveys on noin kolmasosa koko kilven leveydestä. Selkeästi kavennettua paalua kutsutaan riu'uksi, ja jos niitä on useita lähekkäin, niistä voidaan käyttää nimitystä tyyliin kaksois-/kolmoisriuku.


title: Paalu (heraldiikka)

text: Paalu yltää aina kilven reunasta reunaan; jos näin ei ole, paalua kutsutaan irtonaiseksi tai yksinkertaisesti irtopaaluksi. Mikäli paalu on kuitenkin irti vain toisesta reunastaan, se on esimerkiksi työntyvä tai nouseva.


title: Paalu (heraldiikka)

text: Mikäli heraldinen kuvio on määritelty paaluittaiseksi, se on vertikaalisesti asetettu.


title: Lehtomäki (Soanlahti)

text: Lehtomäki oli kylä Soanlahden kunnan eteläosassa Raja-Karjalassa Viipurin läänissä Suomen Neuvostoliitolle luovuttamalla alueella. Lehtomäki oli virallisesti osa Soanlahden kirkonkylää, mutta käytännössä sitä pidettiin omana kylänään. Lehtomäen naapurikyliä olivat Laaja, Prolavaara, Ypäkkö ja varsinainen Soanlahden kirkonkylä. Soanjoki virtaa kylän itä- ja eteläpuolitse. Lehtomäen kautta kulki Suistamolta Korpiselille kulkeva maantie, josta kylän keskustassa erkani tiet itään Prolavaaraan ja pohjoiseen Soanjärven suuntaan.


title: Lehtomäki (Soanlahti)

text: Kylän keskustassa sijaitsi Lehtomäen kansakoulu, SOK:n osuuskauppa ja F. Nykäsen yksityiskauppa. Kyläkeskustan pohjoispuolella Soanjärven suuntaan vievän tien varressa sijaitsi työväentalo ja Wärtsilä yhtiön omistama suuri karjatila. Kylän itäosassa sijaitsi Suomen Kaoliini Oy:n omistama kaoliinikaivos, joka oli avattu vuonna 1923. Kaivoksen tuotanto kuljetettiin pääasiassa Helsinkiin Arabian posliinitehtaalle.


title: Lehtomäki (Soanlahti)

text: Talvisodan taistelut eivät ulottuneet Soanlahdelle, mutta Moskovan rauhassa 1940 koko kunta ja Lehtomäen kylä sen mukana luovutettiin Neuvostoliitolle. Kylän asukkaat evakuoitiin jäljelle jääneen Suomen alueelle. Jatkosodan alussa 1941 luovutetut alueet vallattiin takaisin ja lehtomäkeläiset pääsivät palaamaan kotikyläänsä, mutta 1944 alue luovutettiin ja evakuoitiin uudelleen.


title: Kalle Grotenfelt

text: Kalle ”Kalle G” Grotenfelt on suomalainen rockmuusikko ja -lyyrikko sekä luomuviljelijä. Hän tuli tunnetuksi Juvalla vuonna 1984 perustetun Luonteri Surf -yhtyeen urkurina.


title: Kalle Grotenfelt

text: Kallen toinen yhtye on nimeltään Kalle G & Rytinäkerjäläiset.


title: Sumua & säihkettä

text: Sumua & säihkettä on suomalaisen laulaja-lauluntekijän Heinäsirkan kokoelma-albumi. Se julkaistiin vuonna 2002.


title: When the Twilight Set in Again

text: When the Twilight Set in Again on puolalaisen black/death metal -yhtye Asgaardin ensimmäinen studioalbumi, joka on julkaistu vuonna 1998.


title: Catamarca

text: Catamarca (koko nimeltään San Fernando del Valle de Catamarca) on Catamarcan maakunnan pääkaupunki Argentiinan pohjoisosassa. Vuonna 2010 kaupungissa oli 172 800 asukasta.


title: Catamarca

text: Kaupungissa toimii vuonna 1972 perustettu yliopisto.


title: Ad Sidera, Ad Infinitum

text: Ad Sidera, Ad Infinitum on puolalaisen black/death metal -yhtye Asgaardin toinen studioalbumi, joka on julkaistu vuonna 2000.


title: Dust

text: Dust oli newyorkilainen hard rock -yhtye, joka toimi vuosina 1969–1972. Yhtye ei ikinä saavuttanut suurta suosiota, mutta sen jäsenet päätyivät yhtyeen hajoamisen jälkeen monenlaisiin tehtäviin: basisti Kenny Aaronsonista tuli käytetty studiomuusikko, kitaristi-laulaja Richie Wise pääsi tuottamaan Kissin kahta ensimmäistä levyä ja rumpali Marc Bell liittyi Ramonesiin.


title: Resistencia

text: Resistencia on Chacon maakunnan pääkaupunki Argentiinan pohjoisosassa. Vuonna 2010 kaupungissa oli 305 000 asukasta.


title: Resistencia

text: Kaupunkia kutsutaan ulkoilmamuseoksi, sillä siellä on paljon veistoksia julkisissa tiloissa.


title: Risto Rinne (jalkapalloilija)

text: Risto Rinne (s. 22. joulukuuta 1910 - 1991) oli suomalainen jalkapalloilija ja jääpalloilija.


title: Risto Rinne (jalkapalloilija)

text: Maalivahtina jalkapalloa pelannut Rinne edusti urallaan Helsingin Palloseuraa 1933–1935 ja Helsingin Jalkapalloklubia 1936–1941. Hän voitti Suomen mestaruuden HPS:ssa 1934 ja 1935 sekä HJK:ssa 1936 ja 1938. Kaikkiaan Rinne pelasi kahdeksan kauden aikana 85 mestaruussarja ottelua. Rinne edusti Suomen maajoukkuetta kahdessa maaottelussa 1935.


title: Risto Rinne (jalkapalloilija)

text: Rinne oli maalivahti myös jääpallossa. Hänen seuransa olivat HPS, Jukolan Pojat ja HJK. Hän voitti HJK:ssa mestaruuden 1937 ja pelasi jääpallomaajoukkueessa kahdeksan A-maaottelua.


title: Risto Rinne

text: Risto Rinne voi tarkoittaa seuraavia henkilöitä:


title: Riuku

text: Riuku voi viitata:


title: Eerikki Antinpoika Trana

text: Eerikki (Eerik, Erik) Antinpoika Trana (n. 1586 Karjala – 25. lokakuuta 1634 Mindenin edusta, Saksa) oli suomalainen, karjalaissyntyinen venäjäntulkki, joka kohosi Kustaa II Aadolfin sodissa kenraalimajuriksi ja sotakomissaariksi ja aateloitiin 1626.


title: Eerikki Antinpoika Trana

text: Tranan isän oli venäjän kielen tulkki Antti Pekanpoika, sukunimeltään mahdollisesti Kurkinen. Hän toimi ensin isänsä tavoin tulkkina Viipurissa ja Käkisalmella. Vuodesta 1609 Trana oli mukana Jaakko De la Gardien Venäjän retkillä esikunnan tulkkina ja 1611–1617 Novgorodissa myös varuskunnan huoltopäällikkönä. 1617–1621 hän avusti rajankäyntikomission työssä ja De la Gardien vuokraläänien Käkisalmen ja Pähkinälinnan verotuksen järjestämisessä. 1622 Trana nimitettiin Käkisalmen ja Inkerin kamreeriksi ja 1625 De La Gardien sotatoimikomissaariksi uudelleen aloitetussa Puolan sotaan kuuluneessa Baltian sodassa. Hänen tehtävänään oli myös valloitettujen alueiden hallinnon järjestäminen.


title: Eerikki Antinpoika Trana

text: 1626 Tranasta tuli vallatun Tarton läänin sotilaskäskynhaltijan apulainen ja hän otti aateloituna käyttöön Trana-nimen. 1628 Trana siirrettiin Riikaan kenraalikomissaariksi, koko Baltian kenraalikuvernöörin Johan Skytten apulaisena hän toimi 1629–1631. Tämän jälkeen kuningas määräsi Tranan Pommerin ja Mecklenburgin sotakomissaariksi, mihin tehtävään kuului Åke Tottin armeijan huoltaminen. 1632 Tranasta tuli Ala-Saksin kenraalisotakomissaari. Wolfenbüttelin piirityksessä elokuussa 1632 hän joutui vangiksi, mutta onnistui pakenemaan maaliskuussa 1633.


title: Eerikki Antinpoika Trana

text: Seuraavana vuonna hänen tehtäviään laajennettiin ratsu- ja jalkaväkirykmentin everstin toimella, minkä lisäksi hänen vastuulleen tuli Verdenin ja Bremenin hallinto. 9. heinäkuuta 1634 saavutettiin Tranan johdolla merkittävä voitto Saarstedissä, minkä jälkeen hänet ylennettiin kenraalimajuriksi. Saman vuoden syksyllä hänestä tuli Liivinmaan sotaneuvoston jäsen. Trana kaatui lokakuussa 1634 johtaessaan rynnäkköä Mindenin kaupunkia vastaan.


title: Eerikki Antinpoika Trana

text: Tranan puoliso n. vuodesta 1622 oli Margareta Eketrä (k. 1633).


title: Taitoluistelun Euroopan-mestaruuskilpailut 2010

text: Vuoden 2010 taitoluistelun Euroopan-mestaruuskilpailut järjestettiin Tallinnassa, Virossa 18. – 24. tammikuuta. Kilpailupaikkana toimi Saku Suurhall. Kilpailujen ohjelmassa olivat miesten ja naisten yksinluistelut, pariluistelu ja jäätanssi.


title: Jukka Repo

text: Jukka Tapio Repo (s.1969 Mikkeli) on suomalainen äänisuunnittelija ja muusikko. Hän soittaa tai on soittanut muun muassa yhtyeissä Kalle G & Rytinäkerjäläiset, Tesar Jazz Band, Rantakylä Big Band ja Riivattu Kissa, Hannu Palo ja La Paloma, Jaska Mäkynen & Nelostie, Lea Laven ja tähtilamppu.


title: Jukka Repo

text: Jukka Repo työskentelee äänimestarina Mikkelin teatterissa, jossa hän aloitti vuonna 1999. Repo on tehnyt äänisuunnittelun, tai musiikkia ja äänisuunnittelun, useisiin kymmeniin Mikkelin teatterin tuotantoihin.


title: Eero Rissanen

text: Eero Rissanen (s. 30. marraskuuta 1948 Kuopio) on entinen suomalainen jalkapalloilija.


title: Eero Rissanen

text: Keskikentällä pelannut Rissanen edusti urallaan Kuopion Pallotovereita 1965 ja 1970–1972, Kuopion Palloseuraa 1966–1969 ja 1973–1975 sekä Oulun Palloseuraa 1976–1983. Hän voitti Suomen mestaruuden KuPS:ssa 1974 sekä OPS:ssa 1979–1980. Lisäksi hän voitti KuPS:ssa myös Suomen Cupin 1968. Kaikkiaan Rissanen pelasi 15 kauden aikana 308 mestaruussarjan ottelua, joissa hän teki 35 maalia. Hän on eniten pääsarjaotteluita pelanneiden listan sijalla 39.


title: Eero Rissanen

text: Rissanen pelasi maajoukkueessa yhden maaottelun 1975.


title: Taitoluistelun Euroopan-mestaruuskilpailut 2008

text: Vuoden 2008 taitoluistelun Euroopan-mestaruuskilpailut järjestettiin Zagrebissa, Kroatiassa 22. – 27. tammikuuta. Kilpailupaikkana toimi Dom Sportova. Kilpailujen ohjelmassa olivat miesten ja naisten yksinluistelut, pariluistelu ja jäätanssi.


title: Kalle G & Rytinäkerjäläiset

text: Kalle G & Rytinäkerjäläiset on suomalainen rockyhtye joka on toiminut vuodesta 2004. Sitä ennen Kalle Grotenfelt keikkaili yksikseen mies ja kitara periaatteella nimellä Kalle G. Ensimmäinen esiintyminen yhtyeenä tapahtui kaksimiehisenä Puustock festivaaleilla vuonna 2005, sen jälkeen yhtye on keikkaillut harvakseltaan suomen klubeissa, tapahtumissa ja festivaaleilla.


title: Kalle G & Rytinäkerjäläiset

text: Yhtyeen punk/bluespohjaista rytmimusiikkia luonnehditaan usein samanistiseksi, aggressiiviseksi, aurinkoiseksi tai hulvattomaksi. Yhtyeen ilmaisu onkin tyylillisesti hyvin laaja-alaista.


title: Kalle G & Rytinäkerjäläiset

text: Kalle Grotenfeltin mukaan yhtye sai Idean nimeensä Kari Peitsamon kappaleesta Rytinäkerjäläinen. Nimi valittiin kuvastamaan sekä ronskia rockin rytinää, että ajatusta ihmisen kaipuusta kokea maailma todellisena ja vaikuttavana sen ohessa, että maailmankuvaa jäsentensä mielestä usein markkinoidaan tai syötetään ihmisille "siistittynä" versiona todellisuudesta (vrt. vaikkapa mainoskulttuuri).


title: Kalle G & Rytinäkerjäläiset

text: Kalle Grotenfeltin tekstit ja rockin perinteitä tunnustava, mutta omintakeinen ja estoton ilmaisu, sekä hieman poikkeuksellinen kokoonpano ovat avaintekijöitä Kalle G & Rytinäkerjäläisten musiikissa.


title: Kalle G & Rytinäkerjäläiset

text: Kalle G & Rytinäkerjäläiset on tehnyt tähänastiset levynsä Woimasointu levymerkille.


title: Kalle G & Rytinäkerjäläiset

text: Yhtyeen ensimmäinen kokoonpano oli kaksihenkinen, siihen kuuluivat kitaristi-laulusolisti Kalle Grotenfelt ja rumpali Jukka Repo.


title: Kalle G & Rytinäkerjäläiset

text: Vuonna 2008 kokoonpano kasvoi kolmihenkiseksi, kun Jukan veli Toni Repo tuli yhtyeen toiseksi kitaristiksi. Toni oli ollut aikaisemminkin jo yhtyeen toiminnassa mukana, esimerkiksi miksaajana.


title: Kalle G & Rytinäkerjäläiset

text: Kalle G & Rytinäkerjäläisistä ei ole dokumentoitu kaikkia niitä kokoonpanoja, jotka ovat spontaanisti muodostuneet yhtyeen keikoilla. Useammin kuin kerran ovat eläviin esiintymisiin osallistuneet ainakin rytmimunisti Pekka "Manne" Liimatainen ja huuliharpisti Heikki Ruuttunen.


title: Antti Ronkainen

text: Antti Ronkainen (s. 7. kesäkuuta 1958 Mikkeli) on entinen suomalainen jalkapalloilija ja valmentaja. Hän oli pelipaikaltaan keskikenttäpelaaja, mutta uransa loppuvuosina esiintyi yleensä puolustavassa roolissa liberona. Pelaajana Ronkainen tunnettiin vapaapotkuspesialistina.


title: Antti Ronkainen

text: Keskikentällä pelannut Ronkainen edusti urallaan Mikkelin Palloilijoita 1973–1977, 1985–1987 ja 1989–1992. Lisäksi hän pelasi Valkeakosken Hakassa 1978–1979, ruotsalaisessa Vasalunds IF:ssa 1980–1984 ja Joutsenon Kullervossa 1988. Kaikkiaan Ronkainen pelasi 13 kauden aikana 221 mestaruussarjan ja Veikkausliigan ottelua, joissa hän teki 20 maalia.


title: Antti Ronkainen

text: Ronkainen pelasi Suomen maajoukkueessa vuosina 1978–1981 yhteensä 13 maaottelua.


title: Antti Ronkainen

text: Pelaajauran jälkeen Ronkainen on toiminut muun muassa Mikkelin Palloilijoiden päävalmentajana Ykkösessä 2005–2006.


title: Hirsi (heraldiikka)

text: Hirsi on heraldinen airutkuvio. Tyypillisesti hirren korkeus on noin kolmasosa kilven leveydestä. Selkeästi kavennettua hirttä kutsutaan vartaaksi, ja jos niitä on useita lähekkäin, niistä voidaan käyttää nimitystä tyyliin kaksois-/kolmoisvarras.


title: Hirsi (heraldiikka)

text: Hirsi yltää aina kilven reunasta reunaan; jos näin ei ole, hirttä kutsutaan irtonaiseksi tai yksinkertaisesti irtohirreksi. Mikäli hirsi on kuitenkin irti vain toisesta reunastaan, se on esimerkiksi työntyvä tai nouseva.


title: Hirsi (heraldiikka)

text: Mikäli heraldinen kuvio on määritelty hirsittäiseksi, se on hirren suuntaisesti eli horisontaalisesti asetettu.


title: Taitoluistelun Euroopan-mestaruuskilpailut 2005

text: Vuoden 2005 taitoluistelun Euroopan-mestaruuskilpailut järjestettiin Torinossa, Italiassa 25. – 30. tammikuuta. Kilpailupaikkana toimi Palavela. Kilpailujen ohjelmassa olivat miesten ja naisten yksinluistelut, pariluistelu ja jäätanssi. Venäjä voitti kaikissa lajeissa Euroopan-mestaruuden.


title: Taitoluistelun Euroopan-mestaruuskilpailut 1995

text: Vuoden 1995 taitoluistelun Euroopan-mestaruuskilpailut järjestettiin Dortmundissa, Saksassa. Kilpailujen ohjelmassa olivat miesten ja naisten yksinluistelut, pariluistelu ja jäätanssi.


title: David Barral

text: David Barral Torres (s. 10. toukokuuta 1983 San Fernando, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Granadaa ja on pelipaikaltaan hyökkääjä.


title: David Barral

text: Barral edusti nuoruusvuosinaan paikallisseura San Fernandoa, josta hän siirtyi Real Madridin junioriakatemiaan. Kauden 2003–2004 Barral pelasi lainasopimuksella Fuenlabradassa, jonka jälkeen kaksi kautta Real Madridin reservijoukkueessa.


title: David Barral

text: Kaudeksi 2006–2007 hän siirtyi Sporting Gijóniin, joka pelasi maan toiseksi korkeimmalla sarjatasolla Segunda Divisiónissa. Toisen kautensa päätteeksi 2007–2008 joukkue nousi maan pääsarjaan Primera Divisióniin.


title: David Barral

text: Barral teki ensimmäisen maalinsa Primera Divisiónissa 26. lokakuuta 2008 rangaistuspotkusta ottelussa Deportivo La Coruñaa vastaan. Hän viimeisteli kauden aikana yhdessä hyökkääjäparinsa Mate Bilićin kanssa yhteensä 22 maalia, jotka lopulta pelastivat Sportingin täpärästi pudotukselta Segunda Divisióniin.


title: David Barral

text: 20. maaliskuuta 2010 Barral onnistui maalinteossa vanhaa seuraansa Real Madridia vastaan, kun hän karkasi kotijoukkueen puolustuslinjalta ja ohitti laukauksellaan maalissa olleen Iker Casillasin. Ottelu päättyi kuitenkin lopulta Madridin 3–1-voittoon.


title: David Barral

text: Kaudella 2010–2011 Sportingin hankittua kesän siirtoikkunassa uusia vahvistuksia muun muassa argentiinalaisen hyökkääjän Gastón Sangoyn, kilpailu peliajasta lisääntyi, mutta siitä huolimatta Barral onnistui säilyttämään pelipaikkansa joukkueen avauskokoonpanossa. 16. tammikuuta 2011 ottelussa Hérculesia vastaan hän avasi kauden maalitilinsä. Hän onnistui maalinteossa myös viikkoa myöhemmin ottelussa Atlético Madridia vastaan. Barral teki maalin myös 13. helmikuuta Barcelonaa vastaan, 10. huhtikuuta Osasunaa vastaan ja 8. toukokuuta Deportivo La Coruñaa vastaan, joten kauden aikana maaleja syntyi yhteensä viisi.


title: David Barral

text: Kesällä 2013 Barral palasi takaisin kotimaahansa ja teki kaksivuotisen sopimuksen Levanten kanssa. 7. helmikuuta 2015 hän teki hattutempun ottelussa Málagaa vastaan.


title: Taitoluistelun Euroopan-mestaruuskilpailut 1993

text: Vuoden 1993 taitoluistelun Euroopan-mestaruuskilpailut järjestettiin Helsingissä, Suomessa 12.–17. tammikuuta 1993. Kilpailujen ohjelmassa olivat miesten ja naisten yksinluistelut, pariluistelu ja jäätanssi. Kyseiset kisat olivat toiset Helsingissä ja Suomessa järjestetyt taitoluistelun EM-kilpailut.


title: Taitoluistelun Euroopan-mestaruuskilpailut 1930

text: Vuoden 1930 taitoluistelun Euroopan-mestaruuskilpailut järjestettiin Berliinissä, Saksassa. Kilpailujen ohjelmassa olivat miesten ja naisten yksinluistelut ja pariluistelu.


title: Taitoluistelun Euroopan-mestaruuskilpailut 1923

text: Vuoden 1923 taitoluistelun Euroopan-mestaruuskilpailut järjestettiin Oslossa, Norjassa. Oslossa kilpailtiin ainoastaan miesten yksinluistelussa.


text: Suomen Gunnar Jakobssonista tuli näissä kisoissa Suomen ensimmäinen taitoluistelun EM-mitalisti.


title: Nokia C7-00

text:
Nokia C7-00 on matkapuhelinvalmistaja Nokian toinen Symbian^3-käyttöjärjestelmällä toimiva kosketusnäytöllinen älypuhelin, joka jatkaa Nokian C-sarjaa. Nokia N8-puhelimeen verrattuna siinä on helpommin irrotettava akku, pienempi muisti, hieman vaatimattomampi kamera, eikä siinä ole HDMI-ulostulon liitintä. C7-00 julkaistiin 14. syyskuuta 2010 Nokia World -tapahtumassa. 7. helmikuuta 2012 C7 sai Nokia Belle-päivityksen.
Nokia Oro on toukokuussa 2011 julkaistu Nokian luksuspuhelinmalli, joka muistuttaa hyvin paljon C7:aa sekä tekniikaltaan että myös ulkonäöltään. Siinä on 18 karaatin kullasta tehty kehys, safiirinen valikkonäppäin sekä takakansi skotlantilaista nahkaa. Oro on italiaa ja tarkoittaa "kultaa". Oroa myydään Eurooppaan, Kiinaan, Lähi-itään ja Venäjälle.


title: Gunnar Jakobsson

text: Gunnar Jakobsson oli suomalainen taitoluistelija ja EM-mitalisti.


title: Gunnar Jakobsson

text: Jakobsson voitti EM-pronssia vuoden 1923 EM-kilpailuissa, jolloin hänestä tuli ensimmäinen suomalainen taitoluistelun EM-mitalisti. Vuoden 1922 EM-kilpailuissa hän sijoittui seitsemänneksi ja vuoden 1926 EM-kilpailuissa viidenneksi. Suomen mestaruuden Jakobsson voitti vuosina 1923 ja 1932.


title: Gunnar Jakobsson

text: Hänen veljensä oli taitoluistelija Walter Jakobsson.


title: Ryysyrannan Jooseppi (elokuva)

text: Ryysyrannan Jooseppi on Roland af Hällströmin ohjaama elokuva vuodelta 1955. Elokuva pohjautuu Ilmari Kiannon romaaniin "Ryysyrannan Jooseppi" vuodelta 1924.


title: Ryysyrannan Jooseppi (elokuva)

text: Hällström kuoli helmikuussa 1956, mutta hän ehti tehdä "Ryysyrannan Joosepin" jälkeen vielä kaksi elokuvaa, joista toinen valmistui kuoleman jälkeen. Karlovy Varyn elokuvajuhlilla 1956 Hällströmille myönnettiin postuumisti henkilökohtainen muistopalkinto taiteellisesta suorituksesta.


title: Ryysyrannan Jooseppi (elokuva)

text: Elokuvan tapahtumien ajankohta on kansalaissodan jälkeinen aika 1920-luvulla. Jooseppi ryhtyy pontikankeittoon perheensä elättämiseksi.


title: Ryysyrannan Jooseppi (elokuva)

text: Suurin osa elokuvan ulkokohtauksista kuvattiin Otaniemessä, jonne oli siirretty Tuusulasta hankittu vanha mökki esittämään Joosepin asuntoa. Lumimyskykohtaukset kuvattiin Suomussalmen Kiantajärvellä. Myrsky saatiin aikaan lentokoneen moottorin avulla.


title: Ryysyrannan Jooseppi (elokuva)

text: Aikalaisarvioissa elokuva sai yksimielistä kiitosta. Vaikeita kohtauksia on pehmennetty lämpimällä huumorilla (Valma Kivitie, Elokuva-Aitta, Paula Talaskivi, Helsingin Sanomat). Kiitosta saavat ohjaajan lisäksi näyttelijät Heimo Lepistö ja Hilkka Helinä, kuvaaja Esko Töyri ja musiikin säveltänyt Tauno Pylkkänen, joskin Martti Savo asettaa siihen pienen varauksen: se ei aina pysy tilanteiden tasalla. Leif Wagerin esittämää nimismiestä eivät kaikki pitäneet onnistuneena.


title: Ryysyrannan Jooseppi (elokuva)

text: Myöhemmissä arvioissa "Ryysyrannan Jooseppia" on pidetty onnistuneena kansanomaisena tulkintana Kiannon köyhälistöromaanista. Neuvostoliitossa elokuvaa esitettiin 1950-luvun Suomen todenmukaisena kuvauksena. Kriitikko Pertti Avola on luokitellut elokuvan Hällströmin parhaaksi: vaikka sen sävy on komediaa, köyhyyden kuvaus koskettaa.


title: Losch

text: Losch voi viitata seuraaviin henkilöihin:


title: KNM Valkyrjen

text: KNM Valkyrjen oli Norjan laivaston ensimmäinen hävittäjä.


title: KNM Valkyrjen

text:
Norjalaiset naiset keräsivät aluksen hankintaan tarvittavat varat., ja se nimettiin naisten työn kunnioittamiseksi Norjan sankaritarujen valkyrioiden mukaan.
Alus tilattiin Schichaulta Saksasta ja se laskettiin vesille 1896. Alus aloitti koeajot 11. toukokuuta 1896 ja se siirrettiin Horteniin viimeisteltäväksi. Alus luovutettiin 17. toukokuuta Norjan puolustusministerille, minkä jälkeen se aloitti palveluksensa laivastossa. Alus oli hitaampi kuin muiden maiden vastaavat, mutta muuten se oli verrattavissa Saksan keisarikunnan laivaston D-sarjan torpedoveneisiin.


title: KNM Valkyrjen

text: Alus poistettiin palveluksesta 27. syyskuuta 1920 ja se myytiin 1923.


title: Anu ja Mikko (vuoden 1940 elokuva)

text: Anu ja Mikko on Orvo Saarikiven ohjaama suomalainen elokuva vuodelta 1940. Elokuva pohjautuu Kersti Bergrothin kolminäytöksiseen näytelmään "Anu ja Mikko" (1932), jonka kantaesitys oli Suomen Kansallisteatterissa 2.10.1932. Näytelmä oli kirjoitettu Antrean murteella. Murre on mukana myös elokuvassa.


title: KNM Kong Sverre (1860)

text: KNM Kong Sverre oli Norjan laivaston vuonna 1860 vesillelaskettu puinen, 52-tykkinen potkurifregatti.


title: KNM Kong Sverre (1860)

text: Aluksen köli laskettiin laivastotelakalla Hortenista telakkanumerolla 43, ja se laskettiin vesille 1860.


title: KNM Kong Sverre (1860)

text: Alus muutettiin koululaivaksi vuonna 1894 ja se myytiin romutettavaksi vuonna 1932.


title: Temmes (taajama)

text: Temmes on Tyrnävän kunnassa sijaitseva kylä ja taajama. Taajama sijaitsee valtatien 4 varrella, noin 15 kilometriä etelään Tyrnävän kirkonkylältä. Aikaisemmin se oli vuoden 2001 alussa lakkautetun Temmeksen kunnan kuntakeskus. Vuoden 2016 lopussa taajaman väkiluku oli 247. Aiemmin tilastollisen taajaman nimenä on ollut "Meijerinkylä", joka on yksi taajaman osa-alueista.


title: Temmes (taajama)

text: Kylässä sijaitsee vuonna 1767 valmistunut kirkko.


title: Temmes (taajama)

text: Taajamassa on muun muassa kirjasto, sekä päivittäistavarakauppa, jonka yhteydessä asiamiesposti sekä ABC-kylmäasema.


title: Temmes (taajama)

text: Temmekseltä lähtevät tieyhteydet Limingan Heinijärvelle, Siikajoen Paavolaan sekä Siikalatvan Kestilään ja Mankilaan.


title: Suomalainen Klubi

text: Suomalainen Klubi voi viitata seuraaviin klubeihin:


title: KNM Glaisdale

text: KNM Glaisdale oli Norjan laivaston Hunt-luokan tyypin III saattuehävittäjä, joka palveli toisessa maailmansodassa. Alus nimettiin 23. lokakuuta 1946 "KNM Narvikiksi" ja se romutettiin 1962.


title: KNM Glaisdale

text: Alus tilattiin 23. elokuuta 1940 Cammell Lairdilta Birkenheadista osana vuoden 1940 hätäohjelmaa. Sen köli laskettiin 4. helmikuuta 1941. Alus laskettiin vesille 5. tammikuuta 1942. Se siirrettiin kesäkuussa Norjan laivastolle. Alus valmistui 12. kesäkuuta 1942 Norjan laivaston alaisuudessa, mutta palveli osana Britannian Kuninkaallista laivastoa.


title: KNM Glaisdale

text: "Glaisdale" siirtyi kesäkuun puolessa välissä 1942 koeajojen ja varustamisen päätyttyä Scapa Flowhun Kotilaivastoon koulutettavaksi. Alus liittyi heinäkuussa Portsmouthissa 1. Hävittäjälaivueeseen, jonka mukana se suojasi Kanaalin saattueita sekä valvoi alueen meriliikennettä.


title: KNM Glaisdale

text: Alus määrättiin lokakuussa erityistehtävään. Se osallistui "HMS Cottesmoren", "HMS Albrightonin" ja "KNM Eskdalen" sekä rannikkojoukkojen moottoritorpedoveneiden kanssa Saksan laivaston kaapparin "Kometin" etsintään. Alus osallistui 13. lokakuuta Le Havren edustalla taisteluun Saksan laivaston osastoa vastaan.


title: KNM Glaisdale

text: Alus suojasi marraskuussa saattueita Gibraltarille valmistauduttaessa Pohjois-Afrikan maihinnousuun. Se vapautetiin 26. marraskuuta operaatiosta, minkä jälkeen se palasi laivueeseensa Portsmouthiin.


title: KNM Glaisdale

text: "Glaisdale" suojasi 14. huhtikuuta 1943 Lizard Pointin edustalla "KNM Eskdalen" kanssa rannikkosaattuetta PW232 E-veneiden "S65", "S90" ja "S112" hyökkäykseltä, jolloin "Eskdale" upposi torpedon osuttua. Alus hyökkäsi 9. lokakuuta Ushantin edustalla "HMS Wensleydalen" ja "HMS Melbreakin" kanssa Saksan laivaston saattueen kimppuun upottaen saattueen suojana olleen miinanraivaaja "M135":n. Alus itse vaurioitui E-veneiden pikatykkien tulessa.


title: KNM Glaisdale

text: Alus määrättiin toukokuussa 1944 Normandian maihinnousun Force J:n, jonka mukana se osallistui valmistaviin harjoituksiin. Kuukauden lopulla alus siirtyi Solentiin saamaan lisäohjeita. Kesäkuun alussa alus oli Spitheadissä, jossa se määrättiin tulitukiosastoon "HMS Bleasdalen", "HMCS Siouxin" ja "HMCS Algonquinin" kanssa Nan, White ja Red rannoille.


title: KNM Glaisdale

text: Alus liittyi 5. kesäkuuta "HMS Kempenfeltin" ja "HMS Bleasdalen" kanssa saattueen J10 suojaksi matkalla Juno rannalle. Saattueen muodostivat HMS Waveney (esikuntalaiva J2), kahdeksan maihinnousualusta (LSI), kolme moottoritykkivenettä ja kolme Yhdusvaltain rannikkovartioston kutteria. "Glaisdale" tulitti seuraavana päivänä NAN rannan kohteita maihinnousun aikana.


title: KNM Glaisdale

text: 7. kesäkuuta alus oli itäisen osaston alueella tulituki, partiointi ja suojaustehtävissä. Alus esti 10. kesäkuuta E-veneiden miinoitusmatkan sillanpäähän. Se laukaisi 23. kesäkuuta akustisen miinan, jolloin vasen moottori vaurioitui. Seuraavana päivänä alus siirtyi Portsmouthiin, jossa sen vauriot tutkittiin 25. kesäkuuta.


title: KNM Glaisdale

text: Alus poistettiin palveluksesta 2. elokuuta, jolloin sen norjalainen miehistö poistui alukselta. Alus palautettiin Kuninkaallisen laivaston valvontaan, jonka jälkeen se sijoitettiin Hartlepoolin reserviin.


title: KNM Glaisdale

text: Alus myytiin elokuussa 1946 Norjan laivastolle, joka nimesi sen 23. lokakuuta "KNM Narvikiksi". Alus kunnostettiin Chathamissa ja se aloitti palveluksensa saattuehävittäjänä helmikuussa 1947. Alus luokiteltiin 1956 uudelleen fregatiksi. Alus poistettiin palveluksesta 1962 ja se myytiin romutettavaksi.


title: Paavola (taajama)

text: Paavola on Siikajoen kunnassa sijaitseva taajama. Taajama sijaitsee 10 kilometriä kuntakeskuksesta itään seututien 807 ja kantatien 86 risteyskohdassa. Vuoden 2015 lopussa taajaman asukasluku oli 477.


title: Paavola (taajama)

text: Taajama oli aikaisemmin vuoden 1973 alussa lakkautetun Paavolan kunnan kuntakeskus. Vuosina 1973–2006 taajama kuului Ruukin kuntaan ja vuoden 2007 alusta alkaen Siikajokeen.


title: Paavola (taajama)

text: Taajamassa sijaitsee muun muassa vuonna 1756 valmistunut puukirkko.


title: Levan Kaljajev

text: Levan Aleksejevits (Lev) Kaljajev (ven. Лев Алексеевич Каляев) (16. toukokuuta 1929 Leningrad – 19. elokuuta 1984) oli neuvostoliittolainen yleisurheilija.


title: Levan Kaljajev

text: Hän juoksi Neuvostoliiton hopeaa saavuttaneessa joukkueessa Helsingin olympiakisoissa 1952 4 × 100 metrin viestissä. Euroopan mestaruutta hän oli voittamassa samassa lajissa 1950.


title: Levan Kaljajev

text: Kaljajevin 100 metrin ennätys oli 10,5 vuodelta 1951.


title: Revonlahti (kylä)

text: Revonlahti on Siikajoen kunnassa sijaitseva kylä ja taajama. Taajama sijaitsee 11 kilometriä kuntakeskuksesta länteen, valtatien 8 ja Siikajoen risteyskohdassa. Taajama oli vuoden 1973 alussa lakkautetun Revonlahden kunnan kuntakeskus. Vuosina 1973–2006 taajama kuului Ruukin kuntaan, ja vuoden 2007 alusta alkaen Siikajokeen.


title: Revonlahti (kylä)

text: Taajamassa sijaitsee muun muassa vuonna 1775 valmistunut kirkko.


title: Harri Siiskonen

text: Harri Olavi Siiskonen (s. 5. kesäkuuta 1956 Sääminki) on Itä-Suomen yliopiston Historia- ja maantieteiden laitoksella työskentelevä yleisen historian professori, jonka erityisalaa ovat muun muassa Afrikan yleinen historia, Namibian historia, yleinen ympäristöhistoria, sekä liikuntahistoria ja liikuntakulttuuri. Siiskonen kirjoitti ylioppilaaksi Savonlinnan lukiosta vuonna 1975. Vuonna 1981 Siiskonen suoritti Joensuun yliopistossa humanististen tieteiden kandidaatin tutkinnon, 1982 filosofian kandidaatin tutkinnon, 1983 aineenopettajan kasvatustieteelliset opinnot, 1987 filosofian lisensiaatin ja 1990 filosofian tohtorin tutkinnon.


title: Harri Siiskonen

text: Siiskonen työskenteli Joensuun yliopistolla arkistotutkijana vuonna 1983. Maaningan kunnassa hän toimi yleisaineiden opettajana vuosina 1983–1984, sekä tuntiopettajana Peltosalmen maatalousoppilaitoksessa 1984. Tutkijana Siiskonen toimi Suomen Akatemiassa vuosina 1984-1987, sekä Joensuun yliopistossa vuonna 1988, sekä 1990–1991. Vuosina 1988-1989 Siiskonen työskenteli Joensuun yliopistossa myös assistenttina, sekä vuodesta 1991 vuoteen 2000 yliassistenttina. Vuonna 2005 Siiskonen työskenteli tutkijana Helsingin yliopistossa. Vuodesta 1996 vuoteen 1999 Siiskonen työskenteli Joensuun yliopistossa määräaikaisena apulaisprofessorina ja 1999–2000 määräaikaisena professorina. Vuodesta 2000 alkaen Siiskonen on työskennellyt yleisen historian professorina ensin Joensuun yliopistossa, sekä sittemmin Itä-Suomen yliopistossa Joensuun ja Kuopion yliopistojen yhdistyttyä 2010. Siiskonen omasi dosentuurin Joensuun yliopistossa 1993–2000 sekä on omannut dosentuurin Turun yliopistossa vuodesta 1998 lähtien.


title: Harri Siiskonen

text: Siiskonen on ollut myös Joensuun yliopiston humanistisen tiedekunnan varadekaani 2002–2006, Yhteiskunta- ja aluetieteiden tiedekunnan dekaani 2006–2009 ja Itä-Suomen yliopiston Yhteiskuntatieteiden ja kauppatieteiden tiedekunnan varadekaani 2010–.


title: Harri Siiskonen

text: Siiskosen tutkimuksen painotukset ovat Afrikan historia ja väestö-, ympäristö- ja metsähistoria.


title: Adlon

text: Adlon voi viitata muun muassa seuraaviin:


title: Matti Kähkönen

text: Matti Kähkönen (s. 1956) on suomalainen yritysjohtaja. Hän on toiminut Metson toimitusjohtajana 1. maaliskuuta 2011 lähtien. Vuodesta 2018 Kähkönen on toiminut Nesteen hallituksen puheenjohtajana.


title: Matti Kähkönen

text: Aiemmin Kähkönen on urallaan toiminut muun muassa Metson Kaivos- ja maarakennusteknologia -segmentin, Metso Mineralsin ja Metso Automationin toimitusjohtajana. Hän on ollut Metson johtoryhmän jäsen vuodesta 2001.


title: Matti Kähkönen

text: Kähkönen on valmistunut diplomi-insinööriksi Tampereen teknillisestä yliopistosta vuonna 1984.


title: Aleksandr Ptuško

text: Aleksandr Lukitš Ptuško (, 19. huhtikuuta 1900 Lugansk – 6. maaliskuuta 1973 Moskova) oli neuvostoliittolainen animaatio- ja satuelokuvien ohjaaja.


title: Aleksandr Ptuško

text: Aleksandr Ptuško opiskeli Moskovan kansantalousinstituutissa vuosina 1923–1926. Hän työskenteli sanomalehden kirjeenvaihtajana, näyttelijänä ja lavastajana. Vuodesta 1927 lähtien hän valmisti elokuvanukkeja ja ohjasi animaatioelokuvia. Vuonna 1932 hän ohjasi äänellä varustetun animaatioelokuvan "Vlastelin byta" (”Arjen valtias”).


title: Aleksandr Ptuško

text: Ptuškon 1930-luvun töistä merkittävin on Neuvostoliiton ensimmäinen pitkä nukkeanimaatio "Uusi Gulliver" ("Novyi Gulliver", 1935), joka herätti huomiota myös ulkomailla. Jonathan Swiftin teokseen perustuvan elokuvan sankari on neuvostoliittolainen pioneeri Petja, joka matkustaa unessa lilliputtien maahan ja nostaa sen kansan kapinaan hallitsijoitaan vastaan. Petjaa esittävä näyttelijä on yhdistetty trikkikuvauksen avulla puoleentoistatuhanteen nukkehahmoon. Nukke-elokuvaa ja näyttelijöitä yhdistelee myös Aleksei Tolstoin satuun perustuva "Kultainen avain" ("Zolotoi kljutšik", 1939).


title: Aleksandr Ptuško

text: Toisen maailmansodan jälkeen Ptuško ohjasi etupäässä kaunokirjallisiin aiheisiin perustuvia satuelokuvia. Pavel Bažovin satuihin pohjautuva "Kivinen kukka" ("Kamennyi tsvetok", 1946) sai Stalin-palkinnon vuonna 1947. Venäläisiin bylinoihin perustuvat "Ballaadi ihme-Sadkosta" ("Sadko", 1953) sekä Neuvostoliiton ensimmäinen stereoäänellä varustettu laajakangaselokuva "Jättiläisten taistelu" ("Ilja Muromets", 1956). Niitä seurasi Kalevala-aiheinen neuvostoliittolais-suomalainen yhteistuotanto "Sampo" (1959). Yleisön suosion sai Aleksandr Grinin teokseen perustuva "Purppuraiset purjeet" ("Alyje parusa", 1961).


title: Aleksandr Ptuško

text: Uransa aikana Ptuško johti lukuisten Mosfilmillä tuotettujen elokuvien trikkikuvauksia. Hän on yksi harvoista maailman fantasia- ja seikkailuelokuvan kehitykseen vaikuttaneista neuvostoliittolaisista ohjaajista. Vuonna 1969 hänelle myönnettiin Neuvostoliiton kansantaiteilijan arvonimi.


title: Molybdeenidisulfidi

text: Molybdeenidisulfidi eli molybdeeni(IV)sulfidi (MoS) on molybdeeni- ja sulfidi-ionien muodostama epäorgaaninen ioniyhdiste. Luonnossa sitä tavataan molybdeenihohdemineraalina. Yhdistettä käytetään voiteluaineena ja katalyyttinä.


title: Molybdeenidisulfidi

text: Molybdeenisulfidin alkeiskoppi on heksagonaalinen. Ionit järjestäytyvät kerroksittain muodostaen rakenteen, joka muistuttaa grafiittia. Molybdeenidisulfidin rakenteessa molybdeeni-ionit muodostavat kerroksia sulfidi-ionikerrosten välisiin tiloihin ja sulfidikerrokset ovat toisiinsa nähden lomittain. Jokainen molybdeeni-ioni on sitoutunut kuuteen sulfidi-ioniin ja on trigonaalisen prisman kärki. Sulfidi-ionikerrosten välillä vaikuttavat heikot Van der Waals -voimat.


title: Molybdeenidisulfidi

text: Monet molybdeenidisulfidin ominaisuuksista johtuvat sen kerrosmaisesta rakenteesta. Sulfidi-ionien välillä vaikuttavat voimat mahdollistavat kerrosten liikkumisen toisiinsa nähden. Molybdeenidisulfidi muistuttaa grafiittia myös siinä suhteessa, että siitä voidaan valmistaa putkimaisia nanorakenteita. Myös erilaiset kerrosrakenteisille yhdisteille tyypilliset interkalaatioyhdisteet ovat mahdollisia. Molybdeenisulfidi on puolijohde ja diamagneettinen yhdiste.


title: Molybdeenidisulfidi

text: Molybdeenisulfidi on liukenematonta veteen. Vahvoihin happoihin kuten kuningasveteen se kuitenkin liukenee. Molybdeenisulfidi hapettuu hapen läsnä ollessa molybdeenitrioksidiksi noin 400 °C lämpötilassa.


title: Molybdeenidisulfidi

text: Teolliseen käyttöön sopivaa molybdeenidisulfidia saadaan puhdistamalla molybdeenihohteesta. Sitä voidaan valmistaa myös kuumentamalla molybdeenimetallia rikin kanssa tai kuumentamalla molybdeenitrisulfidia tai ammoniumtetratiomolybdaattia.


title: Molybdeenidisulfidi

text: Molybdeenidisulfidia käytetään grafiitin tavoin kitkaa pienentävänä voiteluaineena. Käytettävät tuotteet ovat molybdeenisulfidin ja öljyn tai 2-propanolin tai polyalkyleeniglykolien muodostamia dispersioita. Voiteluaineena molybdeenidisulfidin käyttölämpötila on välillä -240 – +370 °C. Tätä korkeammissa lämpötiloissa se hapettuu molybdeenitrioksidiksi.


title: Molybdeenidisulfidi

text: Molybdeenidisulfidia voidaan käyttää katalyyttinä muun muassa atsidien hajotuksessa. Yhdistettä käytetään myös metallisen molybdeenin tuotannossa.


title: Itämeren ystävyysajo

text: Itämeren ystävyysajo () oli maantiepyöräilyn etappikilpailu, joka järjestettiin vuosina 1986–1989. Kilpailu ajettiin 1986 ja 1988 Turusta Leningradiin ja kahtena muuna vuonna Leningradista Turkuun. Vuoden 1986 Itämeren ystävyysajo kesti viikon ja oli pituudeltaan noin 1 000 kilometriä. Seuraavana vuonna kilpailun kesto nousi yhdeksään päivään, ja reitin pituus oli 1987–1989 noin 1 200 kilometriä. Kilpailun järjestelyistä vastasivat Turun Urheiluliitto ja Leningradin urheilukomitea. Keskeinen suomalaishahmo kilpailun järjestämisessä oli turkulainen pyöräilymies Simo Klimscheffskij.


title: Itämeren ystävyysajo

text: Itämeren ystävyysajo sai heti 1986 A-luokan kilpailun arvon. Vuodesta 1987 alkaen se kuului korkeimmalle amatööripyöräilyn tasolle, HC-kategoriaan, kuten myös muun muassa Rauhanajo ja Tour de l'Avenir. Itämeren ystävyysajo oli ensimmäinen etappikilpailu, jossa kilpailtiin rautaesiripun molemmin puolin. Vuosina 1988 ja 1989 reitti kulki Etelä-Suomen ja Leningradin alueen lisäksi Virossa.


title: Itämeren ystävyysajo

text: Itämeren ystävyysajoon osallistui ensimmäisellä kerralla 88 pyöräilijää 11 maasta. Suurimmillaan, 1988, kilpailussa oli mukana 20 kuusimiehistä joukkuetta. Suomella ja Neuvostoliitolla oli järjestäjämaan ominaisuudessa kolme joukkuetta, yksi Neuvostoliiton joukkueista oli Viro. Vuoden 1988 kilpailussa oli mukana joukkueita kaikista muista maanosista paitsi Etelä-Amerikasta. Vuoden 1988 ystävyysajo tarjosi virolaisyleisölle mahdollisuuden osoittaa nousevaa virolaista kansallismielisyyttä osana Neuvostoliiton silloista avoimuuspolitiikka. Tallinnaan päättyneen etapin voittivat silloin virolaiset Riho Suun ja Toomas Kirsipuu, jolloin katsojajoukon juhlinta riistäytyi suorastaan käsistä. Miliisit yrittivät estää Viron aiemmin kielletyn sini-musta-valkean kansallislipun käytön juhlinnassa.


title: Itämeren ystävyysajo

text: Vuoden 1986 Itämeren ystävyysajon voitti Neuvostoliiton Mihail Svešnikov ja kolmena muuna vuonna saman maan Asiat Saitov. Kilpailussa oli vuosien aikana mukana useita tulevia ammattipyöräilyn huippuja, kuten Djamolidine Abdoujaparov, Vjatšeslav Jekimov, Jaan Kirsipuu, Pavel Tonkov ja Steffen Wesemann. Vuoden 1986 kilpailun prologin Turussa voitti Suomen ensimmäinen ammattipyöräilijä Kari Myyryläinen.


title: Outi Krause

text: Outi Krause (s.1948) on Aalto-yliopiston kemian tekniikan korkeakoulun teknillisen kemian professori ja dekaani.


title: Outi Krause

text: Krause nimitettiin Teknilliseen korkeakouluun teknillisen kemian professoriksi vuonna 1993. Tätä ennen hän on työskennellyt Nesteellä yli kymmenen vuoden ajan. Krause toimi ympäristöystävällisempien bensiinikomponenttien valmistusta tutkivassa työryhmässä ja tästä työstä ryhmälle myönnettiin Suomalainen insinöörityöpalkinto vuonna 2003. Vuodesta 2005 hän on toiminut Teknillisen korkeakoulun vararehtorina, missä tehtävässä hänen vastuullaan on ollut erityisesti tutkimuksen ja jatkokoulutuksen kehittäminen sekä yhteiskunnalliset ja kansainväliset asiat. Krause nimitettiin Aalto-yliopiston kemian tekniikan korkeakoulun dekaaniksi tammikuussa 2011 ja hänen toimikautensa on kahden vuoden mittainen.


title: Haparainen

text: Haparainen oli Sakkolan kylä, joka sijaitsi seitsemän kilometriä Sakkolan kirkonkylästä Taipaleeseen johtavan tien varrella Suvantojärven pohjoispuolella. Kylää pommitettiin talvisodan aikana kerran.


title: Hildén

text: Hildén tai Hilden on seuraavien henkilöiden sukunimi:


title: Sirola

text: Sirola on suomalainen sukunimi, joka on muun muassa seuraavilla henkilöillä:


title: Levan Sanadze

text: Levan Sanadze () (16. elokuuta 1928, Tbilisi – 24. elokuuta 1998, Moskova) oli georgialainen, Neuvostoliittoa edustanut yleisurheilija.


title: Levan Sanadze

text: Hän juoksi hopeaa saavuttaneessa Neuvostoliiton joukkueessa Helsingin olympiakisoissa 1952 4 x 100 metrin viestissä. Euroopan mestaruutta hän oli voittamassa samassa lajissa 1950. Lisäksi 1954 tuli EM-pronssia.


title: Levan Sanadze

text: Sanadzen 100 metrin ennätys oli 10,3 ja 200 metrin ennätys 21,4 molemmat vuodelta 1952.


title: Pedon sydän (elokuva)

text: Pedon sydän ("Hearts in Atlantis") on Scott Hicksin vuonna 2001 ohjaama draamatrilleri. Elokuva perustuu Stephen Kingin samannimisen kirjan pienoisromaaniin ”Keltatakkiset alhaismiehet”. Elokuvan pääosassa on muun muassa Anthony Hopkins ja David Morse.


title: Pedon sydän (elokuva)

text: Elokuva kertoo menneisyyttään muistelevan keski-ikäisen miehen, Robert ”Bobby” Garfieldin (David Morse), tarinan. Elokuvan tapahtumat keskittyvät erityisesti siihen kesään, jolloin Bobby (Anton Yelchin) oli vasta 11-vuotias nuori poika. Sinä kesänä Bobby ja hänen kaksi ystäväänsä, Carol Gerber (Mika Boorem) ja John ”Sully” Sullivan (Will Rothhaar), kokivat yhdessä monia asioita, joista merkillisimmäksi osoittautui iäkkään Ted Brautigan-nimisen kulkurin (Anthony Hopkins) kohtaaminen.


title: Pedon sydän (elokuva)

text: Bobby elää yhdessä yksinhuoltajaäitinsä, itsekeskeisen Liz Garfieldin (Hope Davis) kanssa, joka ottaa Brautiganin alivuokralaisekseen. Brautigan ottaa yksinäisen Bobbyn siipiensä suojaan sillä välin, kun pojan äiti kiirehtii töissä – ja tarjoaa samalla pomolleen intiimejä palveluita yrittäessään sovitella velkoja, jotka Bobbyn kuollut isä (Terry Jernigan) on ilmeisesti jättänyt perinnöksi perheelleen. Brautiganin ja Bobbyn välille syntyy isä-poika-suhde, ja pian Bobbylle selkenee, että Brautigan hallitsee psyykkisiä ja telekineettisiä voimia, jotka tarttuvat myös häneen itseensä. Brautigan on saapunut uneliaaseen kaupunkiin juuri voimiensa vuoksi; hän on paennut eräitä kummallisia, ”alhaismiehiksi” kutsuttuja ihmisiä, jotka haluavat kiihkeästi saada Brautiganin kynsiinsä.


title: Pedon sydän (elokuva)

text: Brautigan tarjoaa Bobbylle työtä sanomalehdenlukijana, sillä hänen omat silmänsä eivät enää näe yhtä hyvin kuin ennen. Tällä tavoin Bobby ansaitsee dollarin viikossa, niin että hän voi lopulta ostaa kauan toivomansa polkupyörän. Bobby uskoo, ettei lehden lukeminen ole hänen varsinaista työtään, ja poika onkin täysin oikeassa. Brautigan pyytää Bobbya pitämään naapurustoa silmällä tarkkaillen mahdollisia merkkejä ”alhaismiehistä”. Kyseiset merkit saattavat olla jotain niinkin yksinkertaista ja viattoman oloista kuin ilmoitus kadonneesta lemmikistä. Lopulta Bobby löytää epäilyttävän lemmikki-ilmoituksen, muttei kerro siitä Brautiganille pelätessään menettävänsä uuden ystävänsä.


title: Pedon sydän (elokuva)

text: Bobby, Jim, Carol ja John ovat joutuneet useasti törmäyskurssille paikallisten kiusaajan, Harry Doolinin (Tommy Reifsnyder), kanssa. Bobby onnistuu lopulta säikyttämään Harryn tiehensä katsomalla tämän mieleen ja saamalla selville, että Harry käyttää väkivaltaa peittääkseen sen tosiasian, että hän pukeutuu salaa naisten vaatteisiin. Eräänä päivänä Harry kuitenkin satuttaa Carolia. Juuri kun Brautigan on vääntämässä tytön sijoiltaan mennyttä olkapäätä takaisin paikoilleen, pomonsa raiskaama Liz saapuu paikalle ja uskoo Brautiganin olevan pedofiili. Brautigan kuitenkin pysähdyttää Lizin kertomalla tietävänsä tämän raiskauksesta. Hän huomauttaa Lizille myös siitä, miten tämän käytös tuhoaa pikkuhiljaa tämän ja Bobbyn suhteen. Vihastunut Liz käskee Brautiganin painua tiehensä. Kaiken lisäksi ”alhaismiehet” ovat viimein päässeet Brautiganin kintereille.


title: Pedon sydän (elokuva)

text: Lopulta ”alhaismiehet” saavat Brautiganin kiinni Lizin antaman vihjeen avulla. Autoon suljettu Brautigan huutaa Bobbylle eräänlaisena lopetuksena, ettei tahtoisi vaihtaa hetkeäkään, ”vaikka olisi saanut koko maailman”. Myöhemmin Bobby huomaa olevansa samaa mieltä.


title: Pedon sydän (elokuva)

text: Elokuvan lopussa aikuistunut Bobby tapaa pienen tytön (Mika Boorem), joka paljastuu Carolin tyttäreksi.


title: Erikoisfunktio

text:
Erikoisfunktiot ovat funktioita, joilla merkittävyytensä vuoksi on jossain määrin vakiintunut nimi ja merkintätapa.
Monet erikoisfunktioista ovat differentiaaliyhtälöiden ratkaisuja tai alkeisfunktioiden integraaleja.Nämä määritellään alkeisfunktioiden integraalien tai differentiaaliyhtälöiden avulla.Näillä funktioilla on erityisesti käyttöä lukuteoriassa.


title: Toimintakertomus

text: Toimintakertomus on asiakirja, jossa yhdistys kuvaa kuluneen kauden toimintaansa toimintasuunnitelman pohjalta. Toimintakertomus laaditaan vuosittain.


title: Toimintakertomus

text: Toimintakertomuksen tarkempi sisältö riippuu yhdistyksen luonteesta ja toiminnan laadusta. Useimmiten toimintakertomus sisältää kuitenkin seuraavia osia:


title: Neutroniaktivointi

text: Neutronaktivointi on prosessi, jossa aine altistetaan neutronisäteilylle. Käsittelyn ansiosta materiaalin atomiytimet kaappaavat vapaita neutroneja päätyen viritystilaan. Yleensä virittynyt tila on lyhytikäinen ja ydin hajoaa säteillen. Esimerkiksi indiumin ("In") neutronikaappaus prosessi ja purkautuminen tapahtuvat seuraavasti:


Neutroniaktivointi


title: Neutroniaktivointi

text: Edellä * tarkoittaa metastabiilia tilaa, formula_3 on ytimestä irtoava elektroni eli beetahiukkanen ja formula_4 on antineutriino. Viritystilan purkautuessa indiumatomi muuttuu tinaksi.


title: Neutroniaktivointi

text: Muissa tapauksissa ja riippuen neutronin kineettisestä energiasta, neutronisieppaus voi aiheuttaa fission. Esimerkiksi yksi tällainen fissioon johtava reaktio:


title: Neutroniaktivointi

text: Paikoissa, joissa neutronivuo on tiheä, kuten ydinreaktoreiden ytimissä, neutroniaktivointi aiheuttaa materiaalien eroosiota. Kyseiset materiaalit luokitellaan matala-aktiiviseksi jätteeksi reaktorin purkamisen yhteydessä. Tietyt materiaalit ovat alttiimpia neutroniaktivaatiolle kuin toiset, joten sopivasti valituilla materiaaleilla neutroniaktivaation ongelmia voidaan vähentää.


title: Río Negron maakunta

text: Río Negron maakunta () on Patagonian alueella Argentiinassa sijaitseva maakunta. Se on pinta-alaltaan 203 013 neliökilometriä ja sen asukasluku oli vuonna 2010 yhteensä 633 374. Sen naapurimaakuntia ovat pohjoisesta myötäpäivään lueteltuna La Pampa, Buenos Aires, Chubut, Neuquén ja Mendoza. Maakunnan pääkaupunki on noin 53 000 asukkaan Viedma (2010).


title: Castlevania 64

text: Castlevania 64 (Amerikassa pelkkä "Castlevania" ja Japanissa "Akumajō Dracula Mokushiroku") on Konamin julkaisema ja KCE Koben kehittämä videopeli Nintendo 64 -konsolille. Se kuuluu Castlevania -pelisarjaan ja pelisarjan ensimmäinen kolmiulotteinen peli.


title: Castlevania 64

text:
Transylvaniassa on kadonnut lapsia. Ainoa johtolanka on, että heidät on viety demoniseen Castlevania -nimiseen linnaan, joten jälleen leviää pelko siitä, että kreivi Dracula olisi jälleen noussut kuolleista riivaamaan maailmaa. Kun pimeyden voimat ottavat taas vallan Transylvaniassa, päättävät kaksi ihmistä toimia. Yksi heistä on Reinhardt Schneider niminen nuorimies, jolla on aseenaan Belmont-klaanin legendaarinen "Vampyyrintappaja"-ruoska. Toinen on Reinhardtin mukaan lähtenyt tyttö nimeltään Carrie Fernandez, jolla on maagisia voimia. Ystävykset matkaavat kohti Castlevaniaa ja sen sisällä vaanivia vaaroja, aikeenaan tehdä pimeyden prinssin aikeet tyhjiksi.
Ilmestyttyään peliä myytiin menestyksellä ja peli sai alkuun tunnustusta pelilehdiltä, jotka mm. ehtivät mainita peliä "onnistuneeksi käännökseksi kuuluisasta pelisarjasta". Myös pelin sen aikaisia grafiikoita ja äänimaailmaa on kautta aikain kehuttu.


title: Castlevania 64

text: Ajan myötä sitä on kumminkin luonnehdittu Castlevania -sarjan heikoimpiin peleihin. Toisin kuin pelin demot antoivat ymmärtää, peli oli tehty kiireellä ja jäänyt monelta osin keskeneräiseksi, mm. pelihahmojen määrässä, sillä alun perin valittavia pelihahmoja piti olla neljä. Myös pelimaailma ei ollut niin avoin kuin demoissa luvattiin. Suurinta kritiikkiä peli on kumminkin saanut kontrolleista ja surkeaakin surkeammaksi haukutusta kamerasta, mikä teki pelattavuudesta erittäin vaikeaa.


title: Castlevania 64

text: Pelille tehtiin myös samalle alustalle päivitys nimeltään "", joka korjasi monta virhettä, mitä "Castlevania 64":ssa esiintyi. Kyseinen peli onkin saanut enemmän arvostusta, vaikka onkin jäänyt vähälle huomiolle.


title: Saltan maakunta

text: Saltan maakunta () on Argentiinan pohjoisosassa sijaitseva maakunta. Se on pinta-alaltaan 155 488 neliökilometriä ja sen asukasluku oli vuonna 2010 yhteensä 1 215 207. Saltan naapurimaakuntia ovat idästä myötäpäivään lueteltuna Formosa, Chaco, Santiago del Estero, Tucumán, Catamarca ja Jujuy. Maakunnan pääkaupunki on noin 550 000 asukkaan Salta (2010).


title: Hiiliasema

text: Hiiliasema oli aiemmin kivihiiltä polttoaineenaan käyttävien laivojen satamapaikka, jossa ne täydensivät kivihiili- ja voiteluöljyvarastonsa. Hiiliasemia oli varsinkin valtamerilaivalinjojen varsilla. Paikan tuli sijaita maantieteellisesti edullisesti, ja sen piti tarjota suoja tuulta ja merenkäyntiä vastaan. Hiiliasemalla oli suuret varastot kivihiiltä ja öljyä, tilavat laiturit ja hyvät kivihiilen lastauslaitteet, jotta laivojen varastojen täydennys sujui joutuisasti ja mukavasti. Tärkeitä hiiliasemien sijaintipaikkoja ovat olleet Gibraltar, Malta, Port Said, Suez, Aden, Colombo, Singapore, Nagasaki ja Punta Arenas.


title: Tulimaan, Etelämantereen ja Etelä-Atlantin saarten provinssi

text: Tulimaa, Etelämantereen sektori ja Etelä-Atlantin saaret () on Argentiinan eteläisin maakunta. Siihen kuuluu Tulimaan suurimman saaren "Isla Grande de Tierra del Fuego"n itäinen osa. Lisäksi Argentiinan aluevaatimuksiin kuuluu Falklandinsaaret, Etelä-Georgia ja Eteläiset Sandwichsaaret, sekä Argentiinan aluevaatimuksiin kuuluva Antarktiksen alue. Maakunta on pinta-alaltaan 21 571 neliökilometriä ja sen asukasluku oli vuonna 2010 yhteensä 126 190. Maakunnan pääkaupunki on noin 62 000 asukkaan Ushuaia (2010).


title: Kainuun vaaramaa

text: Kainuun vaaramaa (myös Kainuun vaarajono tai Kainuun ja Kuusamon vaaramaa) on Kainuussa oleva maantieteellinen vyöhyke. Se sijaitsee Oulujärven itäpuolella ulottuen etelässä Kajaani–Kuhmo-linjalle ja pohjoisessa Puolangan ja Pudasjärven rajalle. Pohjois-eteläsuuntainen vaaravyöhyke on lähes kokonaan ylänköä, joka seuraa karjalaisen liuskevyöhykkeen kvartsiittiselänteitä 25–30 kilometriä leveänä vyöhykkeenä. Alueen korkeimpia vaaroja ovat Hyrynsalmella sijaitsevat Iso Tuomivaara (388 m) ja Kivikkokumpu (384 m) sekä Puolangalla olevat Rännivaara (383 m), Paljakka (383 m) ja Kuirivaara (379 m). Kainuun vaaramaan poikki Oulujärvestä koillisen suuntaan sijaitsee matala Kainuunselkä, joka toimii Oulujoen ja Iijoen vesistöjen välisenä vedenjakajana.


title: Nekka

text: Nekka eli kermakko on kahvi- ja teeastiastoon kuuluva astia, josta tarjotaan yleensä maitoa tai kermaa. Nekassa on pitkä nokka, joten siitä on helppo annostella nestettä läikkymättä. Nekat on valmistettu lähes aina posliinista, tosin joskus myös savesta. Nekan tilavuus on noin 1-2 desilitraa.


title: Master of Sparks

text: Master of Sparks on blues rock-yhtye ZZ Topin kappale vuodelta 1973. Kappale julkaistiin albumilla "Tres Hombres". Se on kokonaan kitaristi-solisti Billy Gibbonsin tekemä.


title: Master of Sparks

text: Kappale edustaa groovaavaa blues rockia. Se alkaa raskaalla kitarariffillä, joka muuttuu kuitenkin rauhalliseksi Gibbonsin laulun alkaessa. Tämän jälkeen kappaleessa kuullaan kitarariffi, jonka jälkeen Gibbons jatkaa lauluaan kahden säkeistön verran, ja sitten kappale päättyy.


title: Master of Sparks

text: ”Master of Sparksin” sanoitus kertoo Gibbonsin ystävästä, joka asui maatilalla Houstonin lähistöllä. Maatilalla työskentelevä hitsaaja (mainitaan kappaleessa nimellä "”slim”") rakensi teräshäkin, jossa oli ovi ja sisällä lentokoneen istuin. Eräänä päivänä häkki hitsattiin kiinni lava-auton takaosaan, Gibbonsin ollessa sen sisällä, ja seuraavana yönä lava-autolla lähdettiin ajamaan maantielle. Lava-auto veti häkkiä mukanaan, kunnes se irtosi ja kulki vielä senkin jälkeen yli sadan jaardin matkan. Gibbons selvisi tapahtumasta, ja hänet nimitettiin ”kipinöiden mestariksi” (Master of Sparks). Nimi tuli lava-auton vetämän häkin aiheuttamista kipinöistä.


title: Master of Sparks

text: ”Master of Sparks” on saanut kriitikoilta hyvän vastaanoton. Esimerkiksi Billboard-musiikkilehdessä "Tres Hombres" -albumin arvioinut kriitikko pitää kappaletta yhtenä albumin parhaista, kun taas sputnikmusic.com sivuston arvostelija kommentoi: ”Kappale ei ole albumin paras, mutta hyvä kuitenkin.” Myös warr.org-sivuston arvostelija kehuu kappaleen kitaransoittoa. Hän kirjoittaa, että ”Gibbons on ottanut kappaleessa ison askelen eteenpäin soolojen suhteen”.”Master of Sparks” on julkaistu "Tres Hombresin" kaikkien 14 eri painoksen lisäksi yhtyeen kokoelma-albumeilla "ZZ Top Six Pack" sekä "Chrome, Smoke & BBQ". Yhtye ei ole koskaan esittänyt kappaletta kiertueella.


title: Eirik Brandsdal

text: Eirik Brandsdal (s. 11. marraskuuta 1986) on norjalainen maastohiihtäjä, joka kilpailee enimmäkseen sprinttikisoissa.


title: Eirik Brandsdal

text: Maastohiihdon maailmancupissa Brandsdal kilpaili ensimmäisen kerran Drammenissa maaliskuussa 2007. Ensimmäisen kerran hän pääsi palkintokorokkeelle Düsseldorfin vapaan hiihtotavan sprintissä kaudella 2009–2010 oltuaan kolmas. Ensimmäisen voittonsa Brandsdal saavutti Otepään perinteisen hiihtotavan sprintissä kaudella 2010–2011. Samalla kaudella hän sijoittui toiseksi Lahden perinteisen hiihtotavan sprintissä. Brandsdal voitti maailmancup-kaudella 2011–2012 Milanon vapaan ja Drammenin perinteisen hiihtotavan sprintit sekä maailmancupin finaalitapahtuman sprintin Tukholmassa. Otepään perinteisen hiitotavan sprintissä hän oli kolmas. Sprintticupissa hän sijoittui kolmanneksi. Kaudella 2013–2014 Bransdal sijoittui toiseksi Toblachin ja kolmanneksi Lahden vapaan hiihtotavan sprintissä. Sprintticupissa hän oli toinen. Kaudella 2014–2015 Bransdal voitti Kuusamon perinteisen hiihtotavan sprintin ja oli kolmas Davosin vapaan hiihtotavan sprintissä. Maaliskuussa hän voitti Lahden vapaan ja Drammenin perinteisen hiihtotavan sprintit. Sprintticupissa hän sijoittui toiseksi. Kaudella 2015–2016 hän oli kolmas Drammenin perinteisen sprintissä. Sprintticupissa hän sijoittui viidenneksi. Seuraavalla kaudella hän voitti Drammenin perinteisen hiihtotavan sprintin. Kaudella 2017–2018 hän oli Drammenin perinteisen sprintissä toinen. Kaudella 2018–2019 hän sijoittui Kuusamon perinteisen hiitotavan sprintissä kolmanneksi.


title: Eirik Brandsdal

text: Oslon MM-kilpailuissa 2011 hän sijoittui vapaan sprintissä 17:nneksi. Val di Fiemmen MM-kilpailuissa 2013 hän oli perinteisen sprintissä kuudes ja Sotšin olympialaisissa 2014 vapaan hiihtotavan sprintissä yhdeksäs. Falunin MM-kilpailuissa 2015 hän oli perinteisen sprintissä yhdestoista.


title: Eirik Brandsdal

text: Bransdsdal on voittanut Norjan-mestaruuden perinteisen hiihtotavan sprintissä 2012 ja perinteisen 50 kilometrillä 2015.


title: Kronogård

text: Kronogård oli Pohjois-Ruotsissa sijainnut luotainrakettien laukaisupaikka. Kronogårdin alue toimi alun perin kuninkaan perheen metsästysalueena, jonne perustettiin 1950-luvulla siviilirakettien laukaisukeskus. Sieltä laukaistiin pääasiassa NASAn Nike-Cajun-raketteja, joilla tutkittiin yläilmakehää. Kronogard suljettiin Esrangen rakettikeskuksen valmistuttua Kiirunan kuntaan.


title: Kristofer Ottosson

text:
Jan Kristofer Ottosson (s. 9. tammikuuta 1976 Tukholma, Ruotsi) on ruotsalainen jääkiekkoilija, joka pelaa Elitserien-joukkue Djurgårdens IF:ssä. Hän on pelipaikaltaan keskushyökkääjä ja hänen vahvuudet ovat kahden suunnan pelaamisessa. Ottosson on edustanut Djurgårdenia koko pääsarjauransa ajan vuodesta 1994. Väliin muualta mahtuu vain vuodet 1996–1999 Ruotsin I-divisioonassa.
Ottosson on Djurgårdenin oma kasvatti. Hän pelasi joukkueessa ensimmäiset Elitserien-ottelunsa kaudella 1994–1995, jolloin Ottosson pelasi 30 runkosarja- ja kolme playoff-ottelua ilman tehopisteitä. Hän pelasi lähinnä Elitserienin ja J20 SuperElitin välillä, kunnes Ottosson siirtyi noin puolessa välissä kautta 1996–1997 I-divisioonaan. Hän pelasi kuusi ottelua Wings HC Arlandassa ja loppukauden Huddinge IK:ssa, jossa Ottosson pelasi myös kaksi seuraavaa kautta 1997–1998 ja 1998–1999. Jälkimmäisellä kaudella hän pelasi myös yhden EHL-ottelun Djurgårdenissa.


title: Kristofer Ottosson

text: Kaudeksi 1999–2000 Ottosson palasi Djurgårdeniin ja on siitä asti edustanut joukkuetta yhtäjaksoisesti. Hän pelasi ensimmäisen kokonaisen Elitserien-kautensa ja teki 47 runkosarjaottelussa kovat tehot 25+15=40. Ottosson teki yhden kauden maaliennätyksensä ja sijoittui runkosarjan maalipörssissä toiseksi AIK IF:n Mats Lindbergin kanssa. Hän voitti keväällä 2000 Ruotsinmestaruuden. New York Islanders varasi Ottossonin yli-ikäisenä 148. pelaajana , mutta hän ei ole pelannut Pohjois-Amerikassa. Kaudella 2000–2001 Ottosson teki Elitserienin yhden kauden piste-ennätykensä tehoilla 17+24=41. Hän oli Djurgårdenin paras pistemies ja sijoittui runkosarjan pistepörssissä yhdeksänneksi. Ottosson voitti keväällä 2001 toisen Ruotsinmestaruutensa.


title: Kristofer Ottosson

text: Ottosson teki kaudella 2002–2003 tehot 19+19=38 ja hän jakoi Djurgårdenin sisäisen pistepörssin voiton Fredrik Brembergin kanssa. Ottosson voitti keväällä 2010 Elitserien-hopeaa. Maaliskuussa 2009 hän teki nykyisen sopimuksensa Djurgårdenin kanssa, joka päättyy keväällä 2011.


title: Kristofer Ottosson

text: Ottosson edusti Ruotsia vuoden 2001 MM-kilpailuissa, jotka päättyivät pronssiin. Hän oli tehoilla 4+4=8 Kim Johnssonin ja Daniel Aldredssonin kanssa joukkueen toiseksi parhaita pistemiehiä.


title: Kristofer Ottosson

text: Ottosson on voittanut myös alle 20-vuotiaiden MM-hopeaa 1996 ja pronssia 1995 sekä alle 18-vuotiaiden EM-kultaa 1994.


title: Oiva Somppi

text: Oiva Jalmari Somppi (käytti Saksassa peitenimeä Hjalmar Mattsson, 24. tammikuuta 1892 Kauhava – 18. maaliskuuta 1987 Jyväskylä) oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Suomen sisällissodassa Tampereella vuonna 1918 Valkoisen armeijan riveissä. Hän osallistui myös vapaaehtoisena Viron vapaussotaan.


title: Oiva Somppi

text: Somppin vanhemmat olivat maanviljelijä Matti Somppi ja Amalia Autio. Hänet vihittiin avioliittoon vuonna 1932 Siiri Johanna Fagerströmin kanssa. Hän kirjoitti ylioppilaaksi Lapuan yhteiskoulusta vuonna 1912 ja liittyi Etelä-Pohjalaiseen osakuntaan. Opintojaan hän jatkoi Helsingin yliopiston filosofisen tiedekunnan historiallis-kielitieteellisellä osastolla ja suoritti filosofian kandidaattitutkinnon vuonna 1917 ja maisteritutkinnon vuonna 1919.


title: Oiva Somppi

text: Somppi kuului jääkäriliikkeessä osakuntain väliseen aktiiviseen ylioppilasvaltuuskuntaan ja toimi vuonna 1917 A.K:n matka-asiamiehenä. Lopulta hän liittyi vapaaehtoisena Saksassa sotilaskoulutusta antavaan Jääkäripataljoona 27:n täydennysjoukkoon 26. lokakuuta 1917, josta hänet siirrettiin pataljoonan 1. konekiväärikomppaniaan 17. marraskuuta 1917 alkaen.


title: Oiva Somppi

text: Somppi saapui Suomeen (Vaasaan) jääkäreiden pääjoukon mukana jefreitteriksi ylennettynä 25. helmikuuta 1918. Hänet komennettiin Suomen sisällissotaan kiväärinjohtajaksi 1. Jääkärirykmentin 1. jääkäripataljoonan konekiväärikomppaniaan, josta hänet siirrettiin 13. maaliskuuta 1918 alkaen 3. jääkäripataljoonan konekiväärikomppaniaan. Hän osallistui sisällissodan taisteluihin Tampereella, jossa hän haavoittui 4. huhtikuuta 1918.


title: Oiva Somppi

text: Somppi siirtyi sisällissodan jälkeen 30. syyskuuta 1918 alkaen vääpeliksi Suomen valkoisen kaartin 1. konekiväärikomppaniaan, josta hänet siirrettiin 8. lokakuuta 1918 alkaen Helsingin etappipataljoonaan ja komennettiin edelleen kirjuriksi Sotaministeriöön. Lopullisen siirron Sotaministeriöön hän sai 13. tammikuuta 1919. Hän erosi armeijasta jo vuoden 1919 helmikuussa, vain voidakseen osallistua Viron vapaussotaan. Virossa hänet sijoitettiin suomalaisten vapaajoukkojen päällikön esikuntaan. Viron vapaussodasta palattuaan hän astui takaisin armeijan palvelukseen 1. toukokuuta 1919 alkaen, jolloin hänet sijoitettiin Kadettikoulun adjutantiksi ja rahastonhoitajaksi. Kadettikoulusta hänet siirrettiin 1. lokakuuta 1919 alkaen Suomen valkoiseen kaartiin, missä hän toimi Vöyrin pataljoonan konekiväärikomppanian nuorempana upseerina ja 15. maaliskuuta 1920 – 3. kesäkuuta 1920 välisenä aikana Lapuan pataljoonan konekiväärikomppanian päällikkönä. Somppi erosi toistamiseen armeijasta 2. syyskuuta 1920 ja siirtyi Suojeluskuntajärjestön palvelukseen, jossa hänet sijoitettiin paikallispäälliköksi Kotkan suojeluskuntaan, jossa hän palveli 31. lokakuuta 1921 saakka. Suojeluskuntatyön ohella hän työskenteli konttoriapulaisena Kansallis-Osake-Pankin Kotkan konttorissa 1. lokakuuta 1921, jolloin hän siirtyi konttorikirjuriksi Suomen pankin Kuopion konttoriin ja työskenteli konttorissa 1. lokakuuta 1928 saakka. Kuopiosta hän muutti Jyväskylään, jossa hän työskenteli Suomen pankin Jyväskylän konttorin kassanhoitajana 6. maaliskuuta 1935 saakka, jolloin hänet nimitettiin konttorin johtajaksi ja oli johtajana vuoteen 1958 saakka.


title: Oiva Somppi

text: Somppi osallistui talvisotaan siviilitehtäviensä ohella, myös 30. Sotasairaalan sairastarkastustoimikunnan puheenjohtajana. Jatkosodan puhjettua hän toimi aluksi siviilitehtävässään, mutta komennettiin myöhemmin pataljoonan komentajaksi Jalkaväenkoulutuskeskus 9:ään. Koulutuskeskuksesta hänet siirrettiin päällikön apulaiseksi Sotavankileiri 21:een. Hänet siirrettiin myöhemmin Sotavankileiri 6:een, josta hän palasi takaisin Sotavankileiri 21:een, jossa hän otti vastaan päällikön tehtävät. Hänet vapautettiin vuonna 1942 aseellisesta palveluksesta ikänsä takia. Myöhemmin hän palasi siviilitoimeensa Suomen pankkiin ja toimi samalla Enso Gutzeit Oy:n Parviaisen tehtaitten valvonta - ja tilintarkastajana vuoteen 1962 saakka.


title: Nike-Cajun

text: Nike-Cajun oli kaksivaiheinen yhdysvaltalainen luotainraketti, jollaisia laukaistiin vuosina 1956-1996 kaikkiaan 714 kappaletta. Se oli aikanaan Yhdysvaltain ja Länsi-Euroopan eniten käyttämä luotainraketti.


title: Nike-Cajun

text:
Raketin alempi vaihe oli Project Niken alin vaihe (paloaika 3 s) ja ylempi vaihe oli Cajun-raketin ylempi vaihe (paloaika 2,8 s). Sen paino oli laukaisun alussa noin 700 kg, josta 23 kg hyötykuormalaitteita. Raketin työntävoima oli enimmillään 246 000 Newtonia. Se nousi noin 120 km:n korkeuteen lentäen parhaimmillaan 6 760 kilometriä tunnissa. Raketti oli pituudeltaan 7,7 metriä ja halkaisijaltaan 42 cm.
Nike-Cajunin sotilasversio oli MQR-13 BMTS-maaliraketti.


title: Otto Grigalka

text: Otto Grigalka (28. kesäkuuta 1925 Saikava, Latvia – 8. helmikuuta 1993 Madona, Latvia) oli neuvostoliittolainen yleisurheilija, joka kilpaili kuulantyönnössä ja kiekonheitossa ja saavutti ensin mainitussa kaksi EM-mitalia 1950-luvulla. Hän edusti seuratasolla Moskovan Dynamoa.


title: Otto Grigalka

text: Grigalka sai pronssia kuulantyönnöstä EM-kisoissa 1950 tuloksellaan 15,14 metriä. Hän osallistui Helsingin olympialaisiin 1952 sekä kuulantyönnössä että kiekonheitossa. Grigalka oli tuolloin kuulantyönnössä neljäs tuloksella 16,78 ja kiekonheitossa kuudes tuloksella 50,71. Hän kilpaili molemmissa lajeissa myös EM-kilpailuissa 1954, joissa hän sai kuulantyönnöstä hopeaa ja oli kiekonheitossa kuudes. Grigalka osallistui vielä Melbournen olympialaisiin 1956, joissa hän oli kiekonheitossa kuudes.


title: Otto Grigalka

text: Grigalka oli naimisissa korkeushyppäjä Marija Pisarevan kanssa.


title: Kostaja

text: Kostaja voi tarkoittaa ainakin seuraavia:


title: Daniel Brodin

text: Daniel Brodin (s. 9. helmikuuta 1990 Tukholma, Ruotsi) on ruotsalainen jääkiekkoilija, joka pelaa SHL-joukkue Djurgårdens IF:ssä. Hän on pelipaikaltaan oikea laitahyökkääjä. Jatkoaika.com -verkkolehti on luonnehtinut Brodinia on pelityyliltään voimahyökkääjäksi, joka viihtyy myös maalinedustatilanteissa. Hän laukoo oikealta.


title: Daniel Brodin

text: Brodin on Hanvikens SK:n kasvatti. Hän siirtyi jo juniorina Almtuna IS:ään, jossa Brodin pelasi J18-junioriksi asti kevääseen 2007. Hän siirtyi sen jälkeen Djurgårdeniin, jossa Brodin voitti J18 Allsvenskanin mestaruuden keväällä 2008.


title: Daniel Brodin

text: Kaudella 2008–2009 Brodin teki Elitserien-debyyttinsä. Hän pelasi ensimmäisen Elitserien-ottelunsa 10. marraskuuta 2009 MODO:a vastaan. Kausi 2009–2010 oli Brodinille kuitenkin varsinainen tulokaskausi, joka toi hänelle 30 runkosarja- ja 16 playoff-ottelussa tehot 2+3=5. Brodin voitti kauden päätteeksi Elitserien-hopeaa. Toronto Maple Leafs varasi hänet 146. pelaajana .


title: Daniel Brodin

text: Toukokuussa 2012 Brodin teki yksivuotisen sopimuksen SM-liigajoukkue Porin Ässien kanssa. Hän pelasi kautensa lähinnä joukkueen kolmosketjussa, mutta osoittautui varsinkin kevätkaudella hyväksi hankinnaksi. Brodin olikin kevään 2013 pudotuspeleissä kuudella osumallaan Ässien paras maalintekijä Eero Elon kanssa. Hän voitti kauden päätteeksi Suomenmestaruuden.


title: Daniel Brodin

text: Brodin palasi kaudeksi 2013–2014 kotimaahansa ja siirtyi kaksivuotisella sopimuksella Brynäs IF:n riveihin. Kaudeksi 2015–2016 hän palasi kolmivuotisella sopimuksella Djurgårdeniin. Brodin teki Ruotsin pääsarjatason yhden kauden piste-ennätyksensä tehoilla 13+11=24. Hän oli pudotuspeleissä kolmella osumallaan Djugårdenin paras maalintekijä kolmen muun pelaajan kanssa. Kaudella 2016–2017 Brodin oli joukkueen toiseksi paras maalintekijä ja neljänneksi paras pistemies tehoilla 11+10=21.


title: Daniel Brodin

text: Kaudella 2017–2018 Brodin pelasi SHL:n runkosarjassa vain kahdeksan ottelua, sillä hän oli huhtikuussa 2017 Latviaa vastaan pelatussa maaottelussa saadun polvivamman vuoksi sivussa aina helmikuuhun 2018 asti. Huhtikuussa 2018 Brodin teki Djurgårdenin kanssa vuoden mittaisen jatkosopimuksen.


title: Daniel Brodin

text: Brodin voitti alle 20-vuotiaiden MM-pronssia vuonna 2010. Ruotsin A-maajoukkueessa hän on pelannut yhteensä 29 ottelua tehopistein 2+3=5. Brodin teki A-maajoukkuedebyyttinsä 14. marraskuuta 2010 Karjala-turnauksen päätösottelussa Helsingin Hartwall Arenalla Suomea vastaan. Ensimmäisen A-maajoukkuemaalinsa hän teki 18. joulukuuta 2010 Channel One Cupissa Moskovan Megasport-urheilupalatsissa Suomea vastaan.


title: Daniel Brodin

text: Brodin on naimisissa jalkapalloa keskikenttäpelaajana Damallsvenskanin Djurgårdens IF:ssä pelaavan Emilia Brodinin (omaa sukuaan Appelqvist) kanssa. Emilia oli voittamassa myös Ruotsin paidassa olympiahopeaa Rio de Janeirossa 2016. Pari avioitui 1. heinäkuuta 2017.


title: Ex Oriente Lux

text: Ex Oriente Lux on puolalaisen death/black metal -yhtye Asgaardin kolmas studioalbumi, joka on julkaistu vuonna 2001.


title: Call to Arms

text: Call to Arms on Saxonin 19. studioalbumi, joka ilmestyi 6. kesäkuuta 2011. Ensimmäistä kertaa lähes 20 vuoteen Saxon ei julkaissut albumia SPV -levy-yhtiön kautta.


title: XIII Voltum Lunae

text: XIII Voltum Lunae on puolalaisen death/black metal -yhtye Asgaardin neljäs studioalbumi, joka on julkaistu vuonna 2002.


title: EyeMDX-tasy

text: EyeMDX-tasy on puolalaisen black/death metal -yhtye Asgaardin viides studioalbumi, joka on julkaistu vuonna 2004.


title: Rawson (Argentiina)

text:
Rawson on Chubutin maakunnan pääkaupunki Argentiinan eteläosassa. Vuonna 2010 kaupungissa oli 25 500 asukasta.
Kaupunki on perustettu vuonna 1865 ja siitä tuli provinssin pääkaupunki 1957. Se sijaitsee Atlantin rannikolla Chubutjoen laaksossa. Talvella lämpötila on 0–15 °C, kesällä jopa 38 °Ca.


title: Patrick Cehlin

text: Patrick Cehlin (s. 27. heinäkuuta 1991 Tukholma, Ruotsi) on ruotsalainen jääkiekkoilija, joka pelaa SHL-joukkue Luleå HF:ssä. Hän on pelipaikaltaan oikea laitahyökkääjä ja laukoo oikealta.


title: Patrick Cehlin

text: Cehlin on Flemingsbergs IK:n kasvatti. Hän siirtyi myöhemmin juniorina Djurgårdens IF:ään, jossa Cehlin voitti J18 Allsvenskanin mestaruuden keväällä 2008. Kaudella 2008–2009 hän oli tehoilla 10+25=35 Djurgårdenin J20-joukkueen toiseksi paras pistemies Marcus Krügerin jälkeen. Cehlin keräsi myös 110 jäähyminuuttia, joilla hän sijoittui J20 SuperElitin runkosarjan jäähypörssissä yhdeksänneksi. Cehlin debytoi kauden aikana myös Elitseriessä pelaten siellä kaksi ottelua. Hän pelasi ensimmäisen Elitserien-ottelunsa 26. joulukuuta 2008 Rögle BK:ta vastaan.


title: Patrick Cehlin

text: Tulokaskaudellaan 2009–2010 Cehlin teki Elitserienin runkosarjassa 54 ottelussa tehot 5+6=11. Hän teki Elitserien-uransa avausmaalin 8. lokakuuta 2009 Luleå HF:ää vastaan. Cehlin voitti keväällä 2010 Elitserien-hopeaa. Hän teki huhtikuussa 2010 kaksivuotisen jatkosopimuksen Djurgårdenin kanssa. Nashville Predators varasi Cehlinin 126. pelaajana .


title: Patrick Cehlin

text: Kaudella 2010–2011 Cehlin pelasi Elitserienin lisäksi myös Djurgårdenin J20-joukkueessa kevään 2011 pudotuspeleissä, jotka päättyivät pronssiin. Kausi 2011–2012 hänellä päättyi Djurgårdenin Elitserien-joukkueen putoamiseen sarjatasoa alemmas HockeyAllsvenskaniin. Cehlin teki toukokuun 2012 lopulla kolmivuotisen tulokassopimuksen hänet varanneen NHL-joukkue Nashville Predatorsin kanssa.


title: Patrick Cehlin

text: Cehlin siirtyi Predatorsin organisaatioon kaudeksi 2012–2013, jolloin hän pelasi kautensa lähinnä AHL-joukkue Milwaukee Admiralsissa tehden 70 runkosarjaottelussa tehot 9+23=32 sekä neljässä playoff-ottelussa yhden maalin. Cehlin pelasi myös yhden ottelun ECHL-joukkue Cincinnati Cyclonesissa. Kesken kolmannen sopimuskautensa 2014–2015, tammikuussa 2015 Predators lainasi hänet loppukaudeksi kotimaahansa SHL-joukkue Leksands IF:n riveihin. Joukkue putosi kauden päätteeksi HockeyAllsvenskaniin, mutta Cehlin siirtyi kaudeksi 2015–2016 puolestaan SHL:n nousijajoukkue Rögle BK:hon kaksivuotisella sopimuksella. Hän oli joukkueen paras maalintekijä ja toiseksi paras pistemies Jack Connollyn jälkeen tehoilla 20+16=36. Cehlin jakoi koko SHL:n maalipörssin neljännen sijan Färjestad BK:n Milan Gulašin kanssa. Kausi hänellä päättyi kuitenkin jo 17 ottelun jälkeen aivotärähdykseen.


title: Patrick Cehlin

text: Kaudeksi 2017–2018 Cehlin siirtyi kaksivuotisella sopimuksella Luleå HF:ään. Hän oli 14 osumallaan joukkueen toiseksi paras maalintekijä Emil Larssonin jälkeen. Cehlin pelasi päävamman takia runkosarjassa kuitenkin vain 36 ottelua.


title: Patrick Cehlin

text: Cehlin edusti Ruotsia MM-kilpailuissa vuonna 2016. Yhteensä hän on pelannut 23 A-maaottelua tehopistein 4+3=7. Cehlin teki A-maajoukkuedebyyttinsä vain 19-vuotiaana Euro Hockey Challengessa 13. huhtikuuta 2011 Košicessa Slovakiaa vastaan. Hän avasi maalitilinsä A-maajoukkueessa heti kahdella osumalla Euro Hockey Tourin ensimmäisessä kaksoismaaottelussa 27. huhtikuuta 2016 Znojmossa Tšekkiä vastaan. Cehlinin ensimmäinen osuma jäi Ruotsin 2–7-voittoon päättyneen ottelun ratkaisumaaliksi.


title: Patrick Cehlin

text: Cehlin pelasi myös alle 20-vuotiaiden MM-kilpailuissa vuonna 2011. Hän jakoi tehoilla 4+2=6 Ruotsin sisäisen piste- ja maalipörssin voiton Jesper Fasthin kanssa. Valmennus valitsi Cehlinin joukkueensa turnauksen yhdeksi kolmesta parhaasta pelaajasta. Hänet valittiin myös Norjaa vastaan pelatun avausottelun päätteeksi Ruotsin ottelun parhaaksi pelaajaksi.


title: Patrick Cehlin

text: Cehlin pelasi myös alle 18-vuotiaiden MM-kilpailuissa vuonna 2009. Hän jakoi turnauksen jäähypörssin voiton Suomen Mikael Aaltosen kanssa 37 minuutillaan. Cehlin pelasi myös alle 18-vuotiaiden Ivan Hlinkan muistoturnauksessa vuonna 2008, jolloin hän voitti pronssia. Yhteensä Cehlin on pelannut 18 nuorten ja 30 poikien maaottelua.


title: The God that Failed

text: The God that Failed on Metallican vuonna 1991 julkaistun Metallican kymmenes kappale. Sitä ei koskaan ole julkaistu singlenä, mutta se oli ensimmäinen livenä kuultu kappale albumilta. Kappale on Metallican ensimmäinen, jossa kitarat ja bassokitara ovat Eb-vireessä.


title: The God that Failed

text: James Hetfield kuvaili kappaletta "hienona... Hitaana, raskaana ja rumana." Soolokitaristi Kirk Hammett kertoo kappaleen soolosta: "Olin jo saanut soolon valmiiksi, mutta se ei sopinut, koska se oli liian bluesmainen." Hammettin mukaan hän teki soolon tuottaja Bob Rockin kanssa. He sävelsivät yhdessä melodian, johon Hammett tahtoi lisätä harmonian, mutta Rockin mielestä se olisi tehnyt kappaleesta liian "nätin". Sen sijaan hän ehdotti kitaristille, että hän soittaisi melodian oktaavia ylempää. Lopullinen kitarasoolo tarttui albumille lukuisten yritysten tuotoksena. Hammett pitää kappaleen sooloa albumin parhaana.


title: The God that Failed

text: Kappaleen teema käsittelee uskoa, ja ihmisen luottamusta siihen. Sanoitukset kuvaavat Hetfieldin tuskaa hänen äitinsä kuoleman olosuhteista. Hän kuoli syöpään kieltäydyttyään hoidosta, uskoen Jumalan parantavan hänet. Hetfield uskoi, että jos hän ei olisi seurannut Kristillistä tiedettä ja olisi suostunut syöpähoitoon, hän olisi voinut selvitä.


title: The God that Failed

text: Monet ateistijärjestöt ihailevat kappaletta sen sisällön vuoksi.


title: Lux In Tenebris

text: Lux in Tenebris on puolalaisen black/death metal -yhtye Asgaardin musiikki-DVD, joka on julkaistu vuonna 2004 levymerkillä Metal Mind Productions.


title: Lux In Tenebris

text: Studio Krzemionki, Krakova, lokakuu 2002


title: Lux In Tenebris

text: Bonuskappaleet


title: Corrientes

text: Corrientes on Corrientesin maakunnan pääkaupunki Argentiinan pohjoisosassa. Vuonna 2010 kaupungissa oli 366 900 asukasta.


title: Corrientes

text: Kaupunki sijaitsee Paranájoen varrella.


title: Heinis Goes Classics

text: Heinis Goes Classics on suomalaisen laulaja-lauluntekijän Heinäsirkan viides ja viimeisin studioalbumi. Se julkaistiin vuonna 2008. Kyseessä on Heinäsirkan ensimmäinen englanninkielisiä cover-kappaleita sisältävä albumi.


title: Lancelot Eric Richdale

text: Lancelot Eric Richdale (4. tammikuuta 1900 Marton, Uusi-Seelanti – 19. joulukuuta 1983 Auckland) oli uusiseelantilainen opettaja ja luonnontieteilijä.


title: Lancelot Eric Richdale

text: Richdalen vanhemmat olivat yrittäjä Alfred Richdale ja Amy Stewart. Koulu- ja opiskeluaikana Richdale harrasti puutarhanhoitoa äitinsä apuna ja pelasi krikettiä sekä rugbya koulun joukkueessa. Käydessään Wanganui Technical Collegea hän osallistui maanviljelyskursseille ja suoritti tutkinnon Hawkesbury Agricultural Collegessa Uudessa Etelä-Walesissa Australiassa.


title: Lancelot Eric Richdale

text: Palattuaan Uuteen-Seelantiin Richdale toimi opettajana Pohjoissaaren oppilaitoksissa 1923–1928, kunnes siirtyi Otagoon 1928. Otagossa hän opetti maanviljelystä, biologiaa ja luonnontuntemusta. 10. kesäkuuta 1933 hän meni Timarussa vihille opettaja Agnes Michie Dixonin kanssa. Avioliitto oli lapseton. Richdale opiskeli historiaa Otagon yliopistossa ja valmistui maisteriksi 1936. Myöhemmin hän suoritti vielä kasvitieteen tutkintoja.


title: Lancelot Eric Richdale

text: Richdalen pääasiallinen kiinnostus oli suuntautunut alppikasvillisuuteen, kunnes hän 1936 siirtyi tutkimaan lintuja. Keltasilmäpingviini ja kuningasalbatrossi olivat hänen tutkijan intohimonsa pääasialliset kohteet. Seuraavat 30 vuotta Richdale teki opetustyönsä ohessa pitkiä tutkimusretkiä merilintujen asuinpaikoille ja laati yli 105 tieteellistä artikkelia, kirjaa ja kansantajuista kirjoitusta useista eri lintulajeista, enimmäkseen kuitenkin merilinnuista. Hän vietti pitkiä aikoja suojelemassa kuningasalbatrossin pesiä Taiaroa Headissa, jonne Uuden-Seelannin Royal Societyn Otagon osasto perusti vuonna 1983 linnustonsuojelualueen. Richdale Observatory Taiaroa Headissa avattiin vuonna 1983.


title: Lancelot Eric Richdale

text: Vuonna 1950 Richdalelle myönnettiin Fulbright-stipendi, jonka turvin hän pääsi opiskelemaan Cornellin yliopistoon. Vuonna 1952 Uuden-Seelannin yliopisto myönsi hänelle kunniatohtorin (D.Sc.) arvonimen, minkä lisäksi hän sai muitakin huomionosoituksia. Hän oli perustamassa Uuden-Seelannin lintutieteellistä yhdistystä (Ornithological Society of New Zealand). Vuonna 1982 hänet nimitettiin Brittiläisen imperiumin ritarikuntaan ansioistaan lintutieteessä.


title: Lancelot Eric Richdale

text: Vuonna 1960 Richdale luopui opetustyöstä ja muutti kolmeksi vuodeksi Englantiin Zoological Society of Londoniin viimeistelemään työtään myrskyliitäjistä. Palattuaan Uuteen-Seelantiin Richdale vetäytyi tieteellisestä työskentelystä alkavan Parkinsonin taudin takia ja muutti Agnesin kanssa Aucklandiin 1966, missä hän kuoli 1983, jättäen Agnesin leskeksi.


title: Lancelot Eric Richdale

text: Richdalen tieteellinen jäämistö ja valokuvakokoelmat on sijoitettu Hocken Libraryyn.


title: Esinelaina

text: Laina tarkoittaa esineen luovuttamista toisen käyttöön määräajaksi tai toistaiseksi ilman, että lainan kohteen omistusoikeus muuttuu. Laina eroaa vuokrasta siinä, että lainasta ei suoriteta vastiketta tai muuta korvausta omistajalle. Jos vastiketta (esim. rahaa tai tavaraa) maksetaan, kyseessä on vuokra.


title: Esinelaina

text: Laina määritellään yleensä irtaimen esineen vastikkeettomaksi käyttöoikeudeksi, joka perustuu lainanantajan ja lainanottajan väliseen sopimukseen.


title: Esinelaina

text: Laina on henkilökohtainen sopimus, eikä lainanottaja saa siirtää oikeuttaan toiselle. Hän ei saa myöskään luovuttaa lainatun esineen käyttöoikeutta eteenpäin. Asia voidaan ilmaista niin, että lainanottajan on pidettävä lainattu esine omassa kontrollissaan koko laina-ajan. Lainanottajan käyttöoikeus esineeseen ei periydy vaan laina päättyy lainanottajan kuollessa. Jos lainaesineen omistaja myy esineen toiselle, sanotaan että "kauppa rikkoo lainan" eli ostajalla on oikeus saada lainattu esine haltuunsa, vaikka laina-aika ei olisikaan vielä päättynyt.


title: Esinelaina

text: Lainanottajan on käytettävä esinettä sovitulla tai lainaa annettaessa edellytetyllä tavalla. Lainaesinettä ei saa käyttää muuhun tarkoitukseen. Lainanottajan on palautettava lainaesine takaisin yhtä hyvänä kuin hän sen sai.


title: Esinelaina

text: Suomessa lainaa käsittelevät oikeussäännökset ovat vuoden 1734 lain kauppakaaren 11 luvussa. Alun perin tämä luku sisältää sekä siviilioikeudellisia että rangaistussäännöksiä. Myöhemminkään sen sanamuotoa ei ole muutettu, mutta nykyisin sen säännöksiä rangaistuksista ei enää sovelleta, vaan niistä on säädetty rikoslaissa. Sen sijaan luvun siviilioikeudelliset säännökset ovat pääperiaatteiltaan edelleen voimassa seuraavasti.


title: Esinelaina

text: Kirjaston asiakkaan velvollisuudet lainatun aineiston suhteen määritellään tyypillisesti kunkin kirjaston käyttösäännöissä, joita lainaaja on sitoutunut noudattamaan saadessaan lainausoikeuden, josta merkkinä on yleensä kirjastokortti. Yllä lueteltuja laissa olevia pääperiaatteita täydentämässä käyttösäännöissä voi olla erityisiä määräyksiä. Esimerkkinä tällaisista on asiakkaan velvollisuus korvata kadonnut tai vahingoittunut aineisto. Tämä tarkoittaa sitä, että lainaaja on velvollinen korvaamaan kadonneen kirjan tai sen arvon siinäkin tapauksessa, että kirja on kadonnut tapaturmaisesti tai peräti varkauden seurauksena ja vaikka asiakas onnistuu näyttämään, että kirjan katoaminen ei ole hänen syytään. Vastuu perustuu tällöin sopimukseen ja kyseessä on eräänlainen ankara vastuu. Toisin sanoen lainaussopimuksella poiketaan yleisestä vahingonkorvausoikeudellisesta periaatteesta, missä tapaturmaiset vahingot eivät yleensä ole korvauskelpoisia.


title: Esinelaina

text: Rahan lainauksessa ei ole kyse käyttöoikeuden luovuttamisesta irtaimeen esineeseen, sillä rahaa lainattaessa tarkoituksena ei ole palauttaa samoja rahakappaleita (esim. seteleitä) velkojalle, vaan tarkoituksena on suorittaa vastaava määrä rahaa kuin on lainaksi saatu. Myöskään osakelaina ei ole varsinaisten irtainten osakkeiden lainaa, vaan palautettavana on vastaava määrä osakkeita kuin on lainaksi saatu. Osakelaina on lähinnä tavaravelkaa.


title: Golden Globe 2011

text: Golden Globe 2011 oli järjestyksessään 68. Golden Globe -palkintogaala, jossa jaettiin palkintoja vuoden 2010 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 16. tammikuuta 2011. Gaalan juonsi Ricky Gervais.


title: Golden Globe 2011

text: Voittajat on listattu ensimmäisenä ja lihavoitu.


title: Laaja (Soanlahti)

text: Laaja oli kylä Soanlahden kunnan eteläosassa Raja-Karjalassa Viipurin läänissä Suomen Neuvostoliitolle luovuttamalla alueella. Laaja oli virallisesti osa Soanlahden kirkonkylää, mutta käytännössä sitä pidettiin omana kylänään. Laaja sijaitsi Jänisjärven pienemmän ja jyrkkärantaisen pohjoisemman osan itärannalla. Laajan alueella Jänisjärveen laskevat Soanjoki ja Veljakkajoki. Naapurikyliä olivat lännessä Juttulampi, pohjoisessa Kiekua, idässä Lehtomäki sekä etelässä Ypäkkö, varsinainen Soanlahden kirkonkylä ja Pohjoispää.


title: Laaja (Soanlahti)

text: Laajan kautta kulki maantie Suistamolta Korpiselille ja Laajan kohdalla siitä erkani syvässä kanjonissa kulkeva tie Kiekuaan. Kyläkeskustan sekä Soan- ja Veljakkajokien suistojen eteläpuolella Jänisjärven rannalla Kintšinniemessä sijaitsi Kintšin dolomiittilouhos, josta kiveä vietiin Värtsilään Wärtsilän rautatehtaalle rautamalmin sulattamiseen. Dolomiittilouhoksen lisäksi teollisuutta edustivat Partasen ja Malviniemen tiilitehdas ja Turkusen veljesten saha. Kylässä toimi myös Nykäsen kauppa.


title: Laaja (Soanlahti)

text: Talvisodan taistelut eivät ulottuneet Soanlahdelle, mutta Moskovan rauhassa 1940 koko kunta ja Laajan kylä sen mukana luovutettiin Neuvostoliitolle. Kylän asukkaat evakuoitiin jäljelle jääneen Suomen alueelle. Jatkosodan alussa 1941 luovutetut alueet vallattiin takaisin ja Laajan asukkaat pääsivät palaamaan kotikyläänsä, mutta 1944 alue luovutettiin ja evakuoitiin uudelleen.


title: Kaj Ejvind Westerskov

text: Kaj Ejvind Westerskov (12. marraskuuta 1919 – 26. huhtikuuta 2003 Dunedin) oli tanskalainen lintutieteilijä.


title: Kaj Ejvind Westerskov

text: Westerskov muutti aikuisena Uuteen-Seelantiin, missä hän suoritti tohtoriopintoja Victoria University Collegessa, jonka jälkeen hän toimi opettajana ja myöhemmin eläintieteen professorina Otagon yliopistossa. Westerskov tutki etenkin kanalintuja, joista hän julkaisi useita kirjoituksia. Hän istutti peltopyitä Uuteen-Seelantiin, ja aloitti maailmankuulun luonnonhoito-ohjelman Otagon yliopistossa.


title: Kaj Ejvind Westerskov

text: Westerskov julkaisi teokset "The pheasant in New Zealand" vuonna 1955 ja "Know your New Zealand Birds" 1967.


title: The Lead and How to Swing It

text: The Lead and How to Swing It on Tom Jonesin studioalbumi. Levy on julkaistu vuonna 1994. Levy-yhtiönä toimi Interscope Records.


title: San Miguel de Tucumán

text: San Miguel de Tucumán on Tucumánin maakunnan pääkaupunki pohjoisessa Argentiinassa. Kaupungin asukasluku oli vuonna 2010 yhteensä noin 585 000.


title: San Miguel de Tucumán

text: Kaupunki perustettiin vuonna 1565 ja se on Argentiinan tärkein sokeriruo'on tuotanto- ja myyntialue.


title: John Hughes (jääkiekkoilija)

text: John Hughes (s. 6. tammikuuta 1988 Whitby, Ontario, Kanada) on kanadalainen jääkiekkoilija, joka pelaa Itävallan Erste Bank Eishockey Ligan EC Salzburgissa. Hän on pelipaikaltaan keskushyökkääjä, mutta osaa pelata myös laidassa. Hughes laukoo oikealta.


title: John Hughes (jääkiekkoilija)

text: Hughes pelasi kotikaupungissaan Whitby Wildcatsin juniorijoukkueissa, jonka jälkeen Belleville Bulls varasi hänet koko OHL:n varaustilaisuuden ensimmäisenä pelaajana kesällä 2004 ja Hughes palkittiin Jack Ferguson Awardilla. Hän siirtyi joukkueeseen kaudeksi 2004–2005. Kaudella 2005–2006 oli Hughes oli tehoilla 28+54=82 Bullsin paras pistemies, maalintekijä ja syöttäjä. Kesken kauden 2006–2007 hän siirtyi Bullsista Brampton Battalioniin. Hän oli muualla vietetystä alkukaudestaan huolimatta Battalionin paras syöttäjä ja toiseksi paras pistemies Luke Lynesin jälkeen tehtyään 48 ottelussa tehot 21+38=59. Yhteensä Hughes teki kauden aikana 79 pistettä. Kaudella 2007–2008 hän teki OHL:n yhden kauden piste-ennätyksensä tehoilla 28+63=91. Hughes oli Battalionin paras pistemies ja hän sijoittui koko OHL:n syöttöpörssissä viidenneksi. Hughes oli myös liigan kauden tehokkain oikea laitahyökkääjä ja palkittiin Jim Mahon Memorial Trophylla.


title: John Hughes (jääkiekkoilija)

text: Kaudeksi 2008–2009 Hughes siirtyi Eurooppaan ja Itävallan Erste Bank Eishockey Ligan EC Salzburgiin. Hän oli tehoilla 13+30=43 joukkueen kolmanneksi paras pistemies Adrian Fosterin kanssa. Hughes jakoi myös koko Erste Bank Eishockey Ligan tehotilaston voiton Villacher SV:n Justin Mapletoftin kanssa lukemalla +21.


title: John Hughes (jääkiekkoilija)

text: Elokuussa 2009 Hughes liittyi lokakuun loppuun asti kestävällä try-out-sopimuksella SM-liigajoukkue Tapparan riveihin. Hän kuitenkin pelasi vain kuusi ottelua tehden yhden syöttöpisteen, kun Hughesin sopimus purettiin jo syyskuun lopulla. Joulukuussa 2009 hän siirtyi Saksan toiseksi korkeimmalla sarjatasolla 2. Bundesligassa pelaavaan Hannover Indiansiin. Joukkue joutui keväällä 2010 pudotuskarsintoihin, mutta onnistui säilyttämään sarjapaikkansa. Hughes oli tehoilla 2+12=14 karsintojen paras syöttäjä sekä pistepörssin toinen joukkuetoverinsa Brady Leisenringin kanssa.


title: John Hughes (jääkiekkoilija)

text: Heinäkuussa 2010 Hughes teki vuoden mittaisen sopimuksen EBEL:n slovenialaisjoukkue Olimpija Ljubljanan kanssa. Kaudella 2010–2011 hän voitti koko liigan syöttöpörssin ja sijoittui tehoilla 16+48=64 pistepörssissä neljänneksi. Hughes jatkoi Ljubljanassa myös seuraavan kauden 2011–2012, jolloin hän voitti koko EBEL:n piste- ja syöttöpörssin tehoilla 21+47=68. Hughes voitti myös kevään 2012 pudotuspelien piste- ja syöttöpörssin tehoilla 4+8=12. Hughes valittiin kauden päätteeksi EBEL:n arvokkaimmaksi pelaajaksi sekä palkittiin Ron Kennedy Trophylla. Hän edusti Olimpijaa kauden aikana myös Slovenian pääsarjan pudotuspeleissä, joiden piste- ja syöttöpörssin Hughes voitti tehoilla 1+10=11. Hän voitti kauden päätteeksi Slovenian-mestaruuden.


title: John Hughes (jääkiekkoilija)

text: Kaudeksi 2012–2013 Hughes siirtyi kaksivuotisella sopimuksella Villacher SV:n joukkueeseen. Hän oli joukkueen paras syöttäjä ja toiseksi paras pistemies Derek Ryanin jälkeen tehoilla 18+45=63, joilla Hughes sijoittui EBEL:n pistepörssissä kolmanneksi. Kevään 2013 pudotuspeleissä hän oli kolmella osumallaan Villachin paras maalintekijä Ryanin ja Scott Hothamin kanssa. Kaudella 2013–2014 Hughes oli taas koko EBEL:n paras pistemies ja syöttäjä tehoilla 24+61=85. Kevään 2014 pudotuspeleissä hän jakoi viidellä osumallaan Villachin sisäisen maalipörssin voiton Eric Hunterin kanssa.


title: John Hughes (jääkiekkoilija)

text: Kaudeksi 2014–2015 Hughes palasi EC Salzburgiin, jonka paras syöttäjä ja kolmanneksi paras pistemies hän on tehoilla 11+39=50. Hughes sijoittui EBEL:n pistepörssissä seitsemänneksi. Hughes voitti koko kevään 2015 pudotuspelien piste- ja syöttöpörssin tehoilla 7+16=23 sekä tehotilaston lukemalla +18. Hän voitti kauden päätteeksi Itävallan-mestaruuden. Kaudella 2015–2016 Hughes voitti EBEL:n syöttöpörssin ja jakoi pistepörssin voiton EHC Linzin Andrew Kozekin kanssa tehoilla 17+49=66. Kevään 2016 pudotuspeleissä hän oli Salzburgin paras pistemies tehoilla 7+11=128 ja hän jakoi joukkueen sisäisen tehotilaston voiton Matthias Trattnigin kanssa lukemalla +8. Hughes voitti kauden päätteeksi taas Itävallan-mestaruuden. Mestarien liigassa hän oli Salzburgin paras syöttäjä ja Hughes jakoi joukkueen sisäisen pistepörssin voiton Benn Ferrieron kanssa tehoilla 1+4=5.


title: John Hughes (jääkiekkoilija)

text: Hughes edusti Canada Ontarion joukkuetta World U-17 Hockey Challengessa vuonna 2005.


title: Paraná (Argentiina)

text: Paraná on Entre Ríosin maakunnan pääkaupunki Argentiinan pohjoisosassa. Vuonna 2010 kaupungissa oli 266 000 asukasta.


title: Paraná (Argentiina)

text: Kaupunki sijaitsee Paranájoen varrella.


title: Carrying a Torch

text: Carrying a Torch on Tom Jonesin studioalbumi. Albumin on tuottanut Van Morrison. Albumi on julkaistu vuonna 1991. Se sisältää 12 kappaletta.


title: Selmer

text: Selmer on ranskalainen soitinvalmistaja. Yritys perustettiin Pariisissa vuonna 1885. Selmer tunnetaan erityisesti puhallinsoittimistaan. Yrityksen tuotteista etenkin saksofonit ovat saavuttaneet maineensa useiden ammattilaisten soittimina. Selmerin soittimia ovat käyttäneet useat tunnetut jazz-muusikot, kuten John Coltrane, Benny Goodman, Louis Armstrong ja Harry James.


title: Cyril Pedrosa

text: Cyril Pedrosa (s. 22. marraskuuta 1972 on ranskalainen sarjakuvantekijä. Pedrosalta on suomennettu albumit "Kolme varjoa" (2007) ja "Ekoloogiset" (valikoima alkuteoksista 2008–2009).


title: Polviorsi

text: Polviorsi on heraldinen airutkuvio, joka kulkee kilven keskellä alaspäin aukeavan kulman muotoisena nauhana, jonka korkeus on noin kolmannes kilven leveydestä. Polviorsia on Suomessa käytössä kahta erilaista mallia; ensimmäinen on tylppäkärkinen ja sijaitsee kilven keskellä, ja toinen teräväkärkinen ulottuen kilveen lakeen. Jäljempää voidaan selvyyden vuoksi kutsua kilven lakeen ulottuvaksi polviorreksi. Selkeästi kavennettua polviortta sanotaan polvivartaaksi.


title: Polviorsi

text: Polviorsi yltää aina kilven reunasta reunaan; jos sen kumpikaan pää ei yllä kilven reunaan saakka, polviortta kutsutaan irtonaiseksi. Polviorsi on kaateinen, jos sen suunta on kääntynyt 180 astetta.


title: Polviorsi

text: Kaksoispolviorsi ei nimestään huolimatta ole polviorren kahdennus vaan oma kuvionsa, joka muistuttaa lähinnä M-kirjainta.


title: Iranin ilmavoimien C-130-koneen törmäys

text: Iranin ilmavoimien C-130-tyyppinen lentokone törmäsi asuinrakennukseen Teheranissa 6. joulukuuta 2005 kello 14.10 paikallista aikaa. Kone oli matkalla Bandar Abbasiin, ja sillä oli kyydissään kymmenen miehistön jäsentä ja 84 matkustajaa, joista 68 oli journalisteja matkalla seuraamaan sotaharjoituksia maan etelärannikolle. Lentäjä yritti tehdä hätälaskun Mehrabadin lentoasemalle, josta se oli noussut ilmaan.


title: Argentinisches Tageblatt

text: Argentinisches Tageblatt on kerran viikossa lauantaisin Buenos Airesissa Argentinassa ilmestyvä saksankielinen sanomalehti.


title: Argentinisches Tageblatt

text: Lehti ilmestyi vuosina 1889–1981 päivälehtenä, mutta on taloudellisista syistä muuttunut viikkolehdeksi. Sen levikki on noin 10 000. Lehden perustivat Sveitsin Bernistä muuttanut Johann Alemann ja hänen poikansa Moritz. Lehti ilmestyi aluksi nimellä Argentinisches Wochenblatt ('argentiinalainen viikkolehti'), mutta 1889 Aleman muutti sen päivälehdeksi ja se sai uuden nimen, Argentinisches Tageblatt. Viikkolehti Wochenblatt ilmestyi viikonvaihdenumerona vuoteen 1967.


title: Argentinisches Tageblatt

text: Perustajan kuoleman jälkeen tämän poika Ernesto F. Alemann otti 1925 lehden johdon käsiinsä, ja hänen aikanaan lehdestä tuli argentiinansaksalaisten keskuudessa syntyneen kansallissosialisminvastaisen opposition äänitorvi ja maineikas lehti maailmallakin. Lehti jatkaa yhä edelleen vapaamielisellä linjalla. Perustajan jälkeläiset ovat olleet sen johdossa koko sen ilmestymisen ajan. Nykyinen päätoimittaja on Argentiinan entinen talousministeri Roberto Alemann.


title: Eero Ronkanen

text: Eero Ronkanen (s. 2. marraskuuta 1908) oli suomalainen jalkapalloilija, joka pelasi neljä A-maaottelua vuosina 1932–1934.


title: Eero Ronkanen

text: Laitahyökkääjänä esiintynyt Ronkanen aloitti uransa Työväen Urheiluliiton pelanneessa Töölön Vesassa. Vuonna 1928 hän edusti Työväen Urheiluliiton jalkapallojoukkuetta Moskovan Spartakiadeissa. Koska sosialidemokraattien johtama TUL oli kieltänyt urheilijoitaan osallistumasta kommunistisen Punaisen urheiluinternationaalin järjestämiin Spartakiadeihin, erotettiin joukkueen pelaajat liiton jäsenyydestä vuotta myöhemmin.


title: Eero Ronkanen

text: Ilman seuraa jäänyt Ronkanen siirtyi vuonna 1930 Kiffenin riveihin ja sieltä edelleen vuoden kuluttua Helsingin Palloseuraan. Hän edusti seuraa vuoteen 1941 saakka ja voitti kolme Suomen mestaruutta vuosina 1932, 1934 ja 1935. Kaikkiaan Ronkanen pelasi 11 kauden aikana 127 pääsarjatason ottelua, joissa hän teki 44 maalia.


title: Eero Ronkanen

text: A-maajoukkueessa Ronkanen debytoi kesäkuussa 1932 Norjaa vastaan pelatussa ystävyysottelussa.


title: Risto Rosenberg

text: Risto Rosenberg (s. 14. marraskuuta 1955 Forssa) on entinen suomalainen jalkapalloilija.